24 Jam Asyik Menguap Dekat Office, Rupanya Makanan Ini Punca Mengantuk!

Setiap makanan dan minuman yang diambil ada fungsi tersendiri. Kadang-kadang walaupun dah jaga makan tetapi masih lagi mengantuk. Rupanya makanan itu menjadi punca mengantuk dan lesu sepanjang hari.
Bagi mengelakkan anda tertidur ketika berada di pejabat, ini 10 makanan kena elak supaya kekal cergas.

Baca juga: Menguap & Mengantuk Sepanjang Hari? Ambil 7 Makanan Ini, Confirm Celik Mata Terus!
RUPANYA INI MAKANAN PUNCA MENGANTUK, PATUT HARI-HARI LESU

1. Makanan bergoreng

Makanan bergoreng seperti kentang kaya dengan minyak dan lemak trans. Walaupun anda menggoreng menggunakan minyak zaitun, lemak tidak sihat tetap akan menjadi punca mengantuk.
2. Minuman bergas
Ini kerana ia mengandungi gula yang tinggi atau pemanis tiruan. Minum minuman ini dengan kerap boleh memberi kesan negatif kepada fungsi otak dan proses berfikir.
3. Keropok/kerepek
Kebanyakan kerepek dan keropok mengandungi karbohidrat, lemak tidak sihat dan garan yang tinggi. Makanan tinggi lemak ini boleh menyebabkan anda lesu dan mengantuk.
4. Yogurt
Yogurt tidak mengandungi tahap probiotik yang sihat yang mampu memudahkan sistem penghadaman. Hal ini mengakibatkan anda cepat mengantuk.
5.  Sandwich
Walaupun pada hakikatnya sandwich sering dikaitkan dengan makanan diet tetapi sekiranya anda menambah makanan berproses, ia akan meningkatkan lagi kandungan MSG dan menyebabkan keletihan.
6. Kek
Kebanyakan kek mengandungi gula dan karbohidrat yang tinggi. Ini boleh membuat anda cepat letih dan mengantuk.
7. Nasi putih
Nasi putih mempunyai kadar indeks glisemik yang tinggi yang akan membuatkan gula dalam darah meningkat dengan cepat. Waktu disarankan untuk mengambil nasi putih adalah 4 jam sebelum tidur.
8. Susu
Kalsium adalah satu nutrien yang boleh memproses tryptophan dan hormone melatonin. Kalsium akan membantu secara langsung menukarkan tryptophan kepada melatonin di dalam otak.
9. Protin
Protin tanpa lemak seperti ikan, ayam, ayam belanda kaya dengan triptofan dan asid amino. Ini akan meningkatkan tahap serotonin dalam badan yang cenderung membuat anda mengantuk.
10. Buah ceri
Buah ini kaya dengan melatonin. Pengambilan melatonin secara berlebihan akan memberi isyarat kepada badan untuk tidur.
Jadi, kalau nak kekal bertenaga sepanjang hari, jangan ambil makanan di atas sewaktu siang.
Semoga bermanfaat!
Baca juga: Patutlah Popular Dekat Korea, Rupanya Black Garlic Boleh Melawan Sel Kanser!
Sumber: Good Housekeeping, Root of Science & NDTV Food


Bila bayi masuk 6 bulan, ramai ibu memang excited nak bagi makan.
Tapi ada juga yang takut-takut sebab ia adalah kali pertama kan? Kebanyakan menu pun yang simple saja sebab ia adalah tempoh pengenalan buat bayi. Tambahan pula, ada ibu yang risau jika bayi mengalami alahan terhadap makanan tertentu.

Bila dah masuk 7 bulan, kita dah boleh perkenalkan pelbagai kombinasi makanan untuk bayi.
Jom tengok idea resepi bayi 7 bulan yang dikongsikan oleh Puan Rosma Aiza ini.

Menarik!

15 Idea Resepi Bayi 7 Bulan Ke Atas. Mudah, Sedap & Berkhasiat!
1. Bubur Ayam + Sayur Campur

Bahan-Bahan
1. Beras
2. Ayam
3. Baby Bayam
4. Lobak Merah
5. Mirepoix
6. Chicken feet stock (stok kaki ayam)
7. Minyak zaitun (Extra virgin olive oil)
Cara-cara
1. Masak bubur nasi seperti biasa
2. Bila mendidih masukkan ayam dan lobak merah
3. Bila bubur hampir masak, masukkan bayam,mirepoix dan  Chicken feet stock (CFS).
4.Sejukkan bubur & kisar mengikut kesesuaian bayi.
5.Hidangkan dan titiskan evoo (Extra virgin olive oil).
*Buah oren sebagai snek.
2. Ikan Singgang + Sayur Sawi

Bahan-bahan
1. Beras
2. Ikan selar
3. Bawang merah
4. Bawang putih
5. Kunyit hidup
6. Lengkuas
7. Asam keping
8. Sawi pak choy
9. Evo
Cara-cara
1. Masak bubur nasi seperti biasa
2. Untuk ikan singgang-panaskan air dan masukkan bawang merah(hiris), bawang putih(ketuk), kunyit(hiris), lengkuas(ketuk) dan asam keping
3. Bila mendidih masukkan ikan selar
4. Sayur sawi stim seketika sehingga layu
5. Campurkan bubur+ikan singgang+sawi dan kisar mengikut kesesuaian bayi.
6. Hidangkan dan titiskan evo
3. Sup Ikan Merah

Bahan-bahan
1. Beras
2. Ikan merah
3. Bunga lawang, bunga cengkih, buah pelaga dan kulit kayu manis
4. Sup bunjut-optional
5. Bawang putih
6. Bawang merah
7. Halia
8. Lobak merah
9. Tomato ceri
10. Daun sup
11. Minyak masak
Cara-cara
1. Tumiskan empat sekawan dan bawang bersama minyak masak
2. Masukkan air, sup bunjut dan lobak merah
3. Bila mendidih masukkan ikan merah
4. Masukkan tomato dan daun sup
5. Bubur nasi masak seperti biasa
6. Campurkan dan kisar mengikut kesesuaian bayi
*Buah anggur sebagai snek.
4. Ikan Merah Stim Halia + Sayur Campur

Bahan-bahan
1. Beras
2. Ikan Merah
3. Ubi keledek
4. Kacang peas
5. Halia
6. Tomato ceri
7. Mirepoix
8. Evo
Cara-cara
1. Masak bubur nasi seperti biasa
2. Apabila mendidih masukkan ubi keledek dan kacang peas
3. Bila bubur hampir masak masukkan tomato
4. Ikan merah stim bersama halia
5. Campurkan dan kisar mengikut kesesuaian bayi
*Buah epal sebagai snek.
5. Ikan Tenggiri Stim + Sayur Labu & Bayam

Bahan-bahan
1. Beras
2. Ikan tenggiri
3. Labu
5. Baby bayam
6. Mirepoix
7. Serbuk ikan bilis
8. Halia
9. Evo
Cara-cara
1. Masak bubur nasi seperti biasa
2. Bila air mendidih masukkan sayur labu
3. Bila bubur hampir masak masukkan baby bayam, mirepoix dan serbuk ikan bilis
4. Ikan tenggiri stim bersama halia
5. Sejukkan dan kisar mengikut kesesuaian bayi
6. Hidangkan dan titiskan evo
*Buah Singo pear sebagai snek.
6. Ikan Tenggiri Grill + Sup Sayur

Bahan-bahan
1. Beras
2. Ikan tenggiri
3. Bawang putih
4. Ubi keledek
5. Bayam merah
6. Bunga kubis
7. Minyak masak
Cara-cara
1. Grillkan ikan tenggiri di atas daun pisang
2. Masak bubur nasi seperti biasa
3. Tumiskan bwang putih bersama minyak masak
4. Tambahkan air dan masukkan ubi keledek
5. Masukkan kubis bunga dan bayam merah
6. Campurkan bubur nasi+ikan tenggiri +sup sayur dan kisar mengikut kesesuaian bayi
*Buah Singo pear sebagai snek.
7. Bubur Nasi + Ikan Tenggiri Grill + Sayur Air Sawi & Brokoli

Bahan-bahan
1. Beras
2. Ikan tenggiri
3. Bawang putih
4. Brokoli
5. Sawi pak choy
6. Evo
Cara-cara
1. Grillkan ikan tenggiri di atas daun pisang
2. Panaskan air dan masukkan bawang putih(ketuk)
3. Masukkan brokoli dan biarkan sehingga lembut
4. Masukkan sawi pak choy
5. Boleh masukkan serbuk ikan bilis jika ada
6. Masak bubur nasi seperti biasa
7. Campurkan dan kisar mengikut kesesuaian bayi
8. Hidangkan dan titis evo
*Buah delima sebagai snek.
8. Bubur Nasi + Sup Ayam

Bahan-bahan
1. Beras
2. Ayam
3. Bunga lawang, kulit kayu manis, buah pelaga & bunga cengkih
4. Bawang merah
5. Bawang putih
6. Lobak merah
7. Bunga kubis
8. Tomato ceri
9. Daun sup
10. Minyak masak
Cara-cara
1. Masak nasi bubur seperti biasa
2. Tumis empat sekawan bersama minyak masak dan masukkan bawang putih dan bawang merah.
3. Bila dah naik bau masukkan ayam dan kacau seketika
4. Tambahkan sedikit air
5. Masukkan lobak merah dan bunga kubis
6. Biarkan sehingga mendidih dan sayur menjadi lembut.
7. Masukkan tomato dan daun sup
9. Campurkan bubur nasi dan sup ayam dan hidangkan.
*Buah anggur sebagai snek.
9. Nasi Ayam

Bahan-bahan
1. Beras
2. Unsalted butter
3. Bawang putih
4. Halia
5. Bunga lawang, bunga cengkih, buah pelaga dan kulit kayu manis
6. Sup bunjut
7. Ayam
8. Mirepoix
9. Cfs
10. Batang saderi
11. Lobak merah
12. Daun sup
Cara-cara
1. Tumiskan empat sekawan dan bawang putih bersama unsalted butter.
2. Tambahkan air dan masukkan beras
3. Masukkan hirisan halia
4. Panaskan air dan masukkan sup bunjut dan lobak merah
5. Apabila air mendidih masukkan ayam
6. Masukkan mirepoix, cfs, batang saderi dan daun sup.
7. Campurkan nasi bersama sup dan kisarkan mengikut kesesuaian bayi.
*Buah oren sebagai snek.
10. Bubur Nasi + Tom Yam Ayam

Bahan-bahan
1. Beras
2. Ayam
3. Bawang putih
4. Bawang merah
5. Mirepoix
6. Pes tomato
7. Daun limau purut
8. Serai
9. Lobak merah
10. Brokoli
11. Evo
Cara-cara
1. Panaskan air dan masukkan bawang putih, bawang merah, serai, daun limau purut, mirepoix, pes tomato dan lobak merah
2. Apabila mendidih masukkan ayam dan biar seketika
3. Masukkan brokoli
4. Masak bubur nasi seperti biasa
5. Campurkan dan kisar mengikut kesesuaian bayi
6. Hidangkan dan titis evo
*Buah delima sebagai snek.
11. Mee Sup Ayam

Bahan-bahan
1. Mee bayi organik
2. Ayam
3. Cfs
4. Bawang putih
5. Bawang merah
6. Brokoli
7. Sawi pak choy
8. Tomato cherry
9. Evo
Cara-cara
1. Panaskan air dan masukkan mee apabila air mendidih
2 Tumis bawang merah dan bawang putih bersama minyak masak
3. Masukkan cfs dan tambah sedikit air
4. Bila air mendidih masukkan ayam dan biarkan seketika
5. Masukkan brokoli, sawi dan tomato
6. Campurkan mee dan sup ayam dan kisarkan mengikut kesesuaian bayi
*Buah betik sebagai snek
12. Nasi Jagung + Ayam Grill

Bahan-bahan
1. Beras
2. Ayam
3. Jagung
4. Brokoli
5. Bawang putih
6. Halia
7. Mirepoix
8. Mixed herbs
9. Evo
Cara-cara
1. Masak bubur nasi seperti biasa
2. Bila mendidih, masukkan jagung dan mirepoix
3. Untuk ayam-perapkan ayam bersama bawang putih, halia dan mixed herbs.
4. Grill ayam diatas daun pisang
5. Bagi sayur brokoli stimkan seketika sehingga lembut.
6. Campurkan semua dan kisar mengikut kesesuaian bayi
7. Hidangkan dan titis evo
*Buah sebagai snek.
13. Mee Bolognese

Bahan-bahan
1. Mee bayi organik
2. Ayam
3. Bawang putih
4. Bawang merah
5. Lobak merah
6. Brokoli
7. Tomato ceri
8. Mirepoix
9. Cfs
10. Pes tomato
11. Oregano
12. Unsalted butter
Cara-cara
1. Cincang bawang putih dan bawang merah
2. Tumiskan bawang putih dan bawang merah bersama unsalted butter
3. Bila dah naik bau masukkan cfs, mirepoix dan pes tomato
4. Tumis seketika dan masukkan ayam dan lobak merah
5. Tambahkan sedikit air
6. Masukkan brokoli dan tomato
7. Untuk mee- Panaskan air seketika.
8. Bila mendidih masukkan mee dan biarkan sehingga lembut
*Buah naga sebagai snek.
14. Tofu Strawberi

Bahan-bahan
1. Tofu organik
2. Buah
Cara-cara
1. Stimkan Tofu selama 10 minit
2. Kisar buah tanpa air
3. Campurkan dan hidangkan
15. Jejari Kentang

Bahan-bahan
1. 1 biji kentang
2. 2 sudu tepung jagung
3. Lobak merah
4. Brokoli
Cara-cara
1. Stim kan seketika lobak merah&brokoli
2. Cincang lobak merah&brokoli
3. Rebus ubi kentang sehingga lembut
4. Lenyekkan ubi kentang dan masukkan tepung jagung, lobak merah dan brokoli
5. Uli sehingga sebati dan bentukkan jejari
6. Panaskan kuali dan goreng sehingga kekuningan

*Resepi bayi 7 bulan ke atas ini dikongsikan oleh Puan Rosma Aiza menerusi Facebook Happy Baby Foods Malaysia. Ia telah disunting dan diterbitkan semula dengan kebenaran. Sebarang pertanyaan, rujuk post asal di SINI.


Tips Makanan Semasa Hamil. Ibu Mengandung Kena Diet!

Makanan Semasa Hamil
Akhirnya anda telah disahkan mengandung. Tetapi tahukah anda, inilah waktunya anda berikan lebih perhatian kepada diet dan pemakanan anda? Sudah tentu anda mahu melahirkan seorang bayi yang sihat bukan?
Sebenarnya, kita boleh mengkategorikan makanan kepada beberapa jenis seperti:

Daging, Ayam dan Makanan Laut
Telur dan Tenusu
Sayur-Sayuran dan Buah-Buahan
Lain-Lain Makanan

Kita tidak membincangkan mengenai piramid makanan pada kali ini, tetapi lebih kepada apa makanan yang boleh diambil dan apa yang tidak sepatutnya diambil. Jika mahu informasi itu, rujuk panduan ini. Perlu diingatkan, makanan ketika mengandung, bukan boleh diambil secara sembarangan.
1. Daging, Ayam dan Makanan Laut
Sesekali, makan makanan yang sedap. Minta suami belanja!

Untuk kategori pertama, elakkan daripada memakan daging atau ayam yang diproses. Semasa hamil, jauhkan daripada memakan sosej, nuget atau burger. Walaupun nampak sedap dan anda sering mengambilnya sebelum hamil, tetapi seeloknya elakkan makanan yang telah diproses tersebut. Ayam atau daging mentah juga harus dielakkan kerana terdapat pelbagai bakteria di dalamnya. Jika anda gemar makanan Jepun terutamanya sushi, sila elakkan memakan yang mentah. Jika tidak, boleh muntah semula! Jadi, elakkan makanan semasa hamil yang tidak dimasak sepenuhnya.

Seeloknya anda memasak semua jenis daging, ayam dan makanan laut anda secukupnya. Pastikan ayam dimasak dengan lengkap sekurang-kurangnya 74°Celcius dan makan ketika ianya masih panas. Lebihan tadi boleh disimpan di dalam peti ais dan panaskannya semula sehingga 60°Celcius dan habiskannya dalam masa sehari.
2. Telur & Tenusu
Makanan untuk ibu mengandung yang baik ialah telur dan susu. Sedapnya buat sarapan pagi!
Bagi kategori telur dan tenusu pula, anda digalakkan untuk memakan telur yang sudah dimasak sepenuhnya dan bukan separuh masak atau mentah. Elakkan daripada memakan telur yang biasanya digunakan untuk adunan kek kerana ia tidak dimasak sepenuhnya.
Untuk peminat keju pula, sila pastikan anda hanya memakan keju yang telah keras, seperti kepingan keju dan cheddar. Keju lembut seperti yang digunakan dalam masakan seperti brie dan ricotta harus dijauhkan sama sekali. Mungkin juga makanan semasa hamil ini tidak sesuai dengan tekak orang Malaysia. Tidak mengapa, boleh makan makanan yang lain.
Masa yang terbaik untuk minum susu adalah sewaktu anda hamil. Badan anda sesungguhnya memerlukan kalsium dan zat besi yang banyak untuk membantu pertumbuhan bayi di dalam kandungan. Minumlah susu segar atau yang telah dipasteurkan seperti susu yang dipasteurkan dan yogurt.
3. Sayur-Sayuran dan Buah-Buahan
Ibu hamil kena makan banyak sayur-sayuran dan buah-buahan. Nampak sangat segar!
Walaupun anda tidak suka makan sayur-sayuran atau buah-buahan, lakukanlah demi bayi anda. Makanan semasa hamil bukan untuk ibu sahaja, ia juga untuk bayi dalam kandungan.
Lebih baik anda sediakan dan masuk sendiri sayur-sayuran kegemaran anda kerana ia perlu dibasuh dengan sebersih-bersihnya terlebih dahulu. Begitu juga halnya dengan buah-buahan; pastikan ianya dibasuh dengan bersih sebelum anda memakannya. Sejenis sayuran yang perlu dielakkan adalah taugeh dan sayuran lain yang berpucuk seperti lobak, kacang hijau dan bunga matahari.
4. Lain-Lain Makanan
Akhir sekali, untuk makanan semasa hamil dan segala jenis makanan yang lain; sebarang lebihan makanan yang anda simpan di dalam peti ais, sila pastikan anda memanaskannya terlebih dahulu dan menghabiskannya dalam masa sehari.
Elakkan dari menyimpan dan memasaknya beberapa kali, kerana ia tidak elok untuk anda. Bagi makanan dalam tin pula, sila periksa tarikh luput dan lebihannya disimpan dengan elok. Barangan berasaskan soya seperti tauhu, susu soya dan yoghurt soya adalah digalakkan selagi tarikh luputnya diberi perhatian.
Ada juga yang mencadangkan makanan ibu mengandung menurut Islam seperti kurma. Banyak khasiatnya!
Harapan kami
Sewaktu kehamilan inilah, anda harus menitik-beratkan faktor pemakanan. Maklumlah badan sudah mula berisi, kadang-kala nafsu makanan anda juga membuak-buak dan seringkali makan dengan kadar yang berlebihan. Suami pula bantu pantau makanan semasa hamil yang diambil isteri.
Bagimana pula dengan makanan semasa hamil yang pelik-pelik? Ada juga yang mula mengidam makanan yang sebelum ini anda tidak lalu makan pun. Pelik tapi benar! Apa yang lebih penting, jaga pantang. Makanan untuk ibu hamil yang dilarang, mesti dijauhi.
Selamat mencuba!


13 Makanan Ini Tak Boleh Simpan Dalam Peti Ais, Tapi Ramai Yang Dah Buat

Antara kesilapan paling biasa kita buat adalah meletakkan semua makanan dan minuman di dalam peti sejuk untuk mengelakkan daripada rosak. Walau bagaimanapun, perlu diingatkan terdapat beberapa makanan tak boleh simpan di dalam peti ais kerana menyebabkan lebih cepat rosak dan kurang enak.
Nak tahu apa? Ikuti perkongsian lanjut di bawah.

Baca juga: Anda Boleh Terkena Penyakit Ini Kalau Makan Garam Lebih 2 Sudu Setiap Hari, Bahaya!
MAKANAN TAK BOLEH SIMPAN DALAM PETI AIS, KENA AMBIL TAHU

1. BUAH MELON

Kajian mendapati sekiranya buah melon diletakkan pada suhu bilik ia akan mengurangkan masalah penglihatan dan kulit.
2. DAUN SELASIH
Daun selasih tidak sesuai diletakkan di dalam peti ais ais kerana ia akan menjadi cepat hitam dan rosak. Anda disarankan letak di tempat yang lebih gelap.
3. KENTANG
Sekiranya kentang disimpan dalam peti ais, ia akan menyebabkan kanji bertukar kepada gula. Anda disarankan agar menyimpan kentang di suhu bilik sahaja.
4. TIMUN
Ini kesilapan paling biasa orang buat kerana rata-rata akan menyimpan timun di dalam peti sejuk. Timun tidak sesuai disimpan di dalam peti ais kerana akan berlubang dan berair.
5. SEMUA JENIS BAWANG
Bawang perlu disimpan di dalam beg kertas yang ditebuk lubang. Jangan simpan bawang berhampiran dengan kentang kerana bawang akan mengeluarkan gas dan kentang cepat rosak.
6. TOMATO
Tomato tidak boleh diletak dalam peti sejuk kerana ia akan mengubah rasa dan tekstur.
7. BIJI KOPI
Rasa pahit biji kopi akan berkurangan kerana suhu bertukar-tukar setiap kali anda membuka pintu peti sejuk. Jadi, tempat terbaik adalah simpan di dalam kabinet dapur.

8. MADU
Simpan di dalam tempat sejuk akan menyebabkan madu tidak sedap.
9. ROTI
Walaupun menyimpan roti di dalam peti sejuk dapat mengurangkan risiko kulat tetapi ia juga boleh menyebabkan roti kering.
10. AVOKADO
Jika anda ingin menggunakan buah avokado dengan segera, disarankan untuk simpan di dalam peti ais.
11. MINYAK ZAITUN
Minyak masak hendaklah diletakkan di tempat yang sejuk dan gelap. Menyimpannya di dalam peti sejuk boleh menghasilkan konsistensi yang lebih keras seperti mentega.
12. COKLAT
Coklat perlu disimpan di tempat yang gelap dan suhu bilik untuk mengekalkan rasa.
13. PISANG
Pisang perlu diletakkan di suhu sederhana jika ingin kekal hijau. Pastikan anda tutup tangkai pisang dengan plastik untuk memanjangkan lagi jangka hayat pisang.
Jadi, pastikan 13 senarai di atas anda tak letak dalam peti ais ya.
Semoga bermanfaat!
Baca juga: “Hmm Tak Tahulah Nak Makan Mana…” Rupanya Ini Tanda Anda Ada Masalah Food Anxiety
Sumber: Reader Digest & GE


12 Senarai Sayur & Buah Bahaya untuk Ekzema, Ramai Yang Salah Makan

Menjaga si kecil yang mengalami masalah ekzema bukanlah satu perkara mudah. Sebagi ibu bapa pasti pelbagai cara dicuba untuk melegakan radang pada kulit anak.
Selain ubat, makanan harian seperti sayur dan buah perlu dititikberatkan juga kerana ia boleh menyebabkan ekzema tidak sembuh malah semakin teruk. Berikut 12 senarai sayur dan buah yang bahaya untuk ekzema. Ikuti perkongsian di bawah dengan lebih lanjut.

Baca juga: Cara Elak Bayi Dijangkiti Kencing Kotor, Kena ‘Alert’!
12 SENARAI SAYUR & BUAH BAHAYA UNTUK EKZEMA, RAMAI YANG SALAH MAKAN

Jika dimakan oleh penderita ekzema, ekzema boleh flare up. Siapa sangka ada sayur dan buah yang walaupun sihat dan bagus dimakan orang lain, namun tidak untuk penderita ekzema.

Sayur dan buah yang tidak pas untuk ekzema di bawah ini bukanlah selama lamanya harus dijauhi tapi cuba off sementara ekzema belum baik.
1. TOMATO

Tomato sangat bagus dimakan penghidap kanser, tapi bukan penderita ekzema kerana ia sangat tinggi histamine dan sebabkan gatal.
2. JAGUNG

Jagung antara makanan yang sangat digemari semua orang. Malang sekali jagung boleh trigger ekzema kalau tak pulih lagi.
3. BROKOLI

Brokoli yang menyihatkan ini harus avoid at all cost kerana ia mengandungi MSG dan sulfites yang sangat sensitif untuk usus penderita ekzema. Kalau makan, sama ada ekzema teruk atau lambat baik.
4. CENDAWAN

Cendawan ni basic sayur yang kena hindari kalau sakit kulit. Ibu-ibu yang ada anak ekzema kalau tak tahu cendawan tak boleh makan, kesian anak tu. Cendawan tinggi histamine dan sebabkan gatal.
5. BELL PEPPERS

Bell peppers sayur yang enak namun ia tinggi GMO dan tinggi alkaloid dan solanine yang sebabkan keradangan kulit bertambah parah (kalau radang ekzema dan baik insyaAllah tak ada masalah nak makan sayur ni)
6. NANAS

Pineapple atau nanas ni antara citrus fruits yang kena elak bila ekzema susah nak baik kerana citrus can trigger eczema.
7. KUBIS

Kubis antara sayur yang tinggi histamine dan sebabkan gatal.
8. ANGGUR

Anggur ni tolong tolong jangan dekati selagi ada ekzema. Anggur ni sangat bahaya untuk ekzema.
9. BUAH MATA KUCING

Buah mata kucing kena elak juga walaupun ia enak namun tak bagus untuk sembuhkan ekzema.
10. KIWI

Kiwi sama macam anggur. Kena pasak dalam kepala kiwi buah yang bahaya untuk kulit ekzema.
11. BERRIES

Berries tak kisahlah strawberry ke ,blueberry ke raspberry ke adalah tinggi histamine jadi boleh sebabkan gatal.
12. BUAH KERING

Buah kering seperti aprikot kering, kismis, figs atau teen, prunes atau kurma walaupun bagus untuk kesihatan tapi bila ada ekzema adalah BIG NO sebab ia tinggi gula tersembunyi dan tinggi sulfites sekitar 500 ke 2, 500, lebih tinggi dari arak dan sulfites dalam buah buahan kering ni boleh sebabkan ekzema gatal dan radang.
Pastikan ibu bapa tak salah beri makanan kepada anak. Moga manfaat.
Sumber: Facebook Mizhana Padzi


12 Makanan Terbaik Untuk Kuatkan Antibodi. Boleh Elak Penyakit!

“Si Rayqal ni sejak masuk taska asyik tak sihat je. Ni dah 2 minggu selsema tak hilang lagi. Macam mana nak buat bagi antibodi dia kuat sikit ye?”
Menurut Medical News Today, sistem kekebalan atau imuniti tubuh terdiri daripada organ, sel, tisu, dan protein yang berfungsi melawan patogen, iaitu virus, bakteria, atau benda asing yang menyebabkan jangkitan atau penyakit.

Apabila sistem imun berhadapan dengan patogen, ia akan mencetuskan tindak balas imun. Sistem kekebalan inilah yang akan melepaskan antibodi, yang melekat pada antigen pada patogen untuk membunuhnya.
Jadi, itulah pentingnya peranan antibodi dalam tubuh kita. Dengan mengambil sumber makanan tertentu dalam diet boleh menambah antibodi dan menguatkan tindak balas imun seseorang.

Jom ketahui beberapa jenis makanan terbaik yang boleh meningkatkan sistem imun dalam tubuh seseorang.

12 Makanan Terbaik Untuk Kuatkan Antibodi
1. Sup / Bubur
Waktu demam kerapkali kita akan rasa kurang berselera untuk makan. Jadi, selalunya Mak akan masakkan sup untuk anak-anak atau diri sendiri kan?
Sebenarnya sup adalah antara makanan terbaik untuk meningkatkan antibodi. Sebab apa? Pelbagai bahan yang berbeza boleh diletakkan dalam sup contohnya sup kaki ayam, sup cendawan, sayuran dan sebagainya. Begitu juga dengan bubur. Selain bubur nasi, boleh juga buat bubur gandum, bubur oat atau barli.
Cara masakannya yang tidak berminyak juga lebih sihat dan baik untuk pencernaan tubuh. Ditambah pula dengan bebawang dan rempah, banyak khasiat yang boleh didapati daripada semangkuk sup atau bubur tau!

2. Bawang Putih
Kajian menunjukkan ia mengandungi kandungan allicin, sejenis kompaun yang sangat unik berfungsi melawan jangkitan penyakit. Maka tak hairanlah ia telah digunakan sejak berabad lamanya untuk tujuan kesihatan.
So, masa masak sup nanti, jangan lupa lebihkan sikit bawang putih tu ya!
Foto: allremedies.com/
3. Halia
Menurut sebuah pemerhatian, halia mengandungi bahan yang bersifat antioksidan dan mampu mengurangkan keradangan dan amat berkesan untuk melegakan sakit tekak. Ia juga mengelakkan rasa loya dan mual bila badan rasa tak sihat.
Selain dalam sup, kita boleh tambah halia dalam masakan atau untuk buat teh. Cuma kalau dibuat teh mungkin kurang sesuai bagi anak-anak sebab rasanya sedikit pahit dan pedas.
Foto: www.well-beingsecrets.com/
4. Bayam
Sayur bayam yang dimasak sedikit (light cooking) dipercayai dapat mengayakan kandungan vitamin A dan membenarkan pembebasan nutrien penting daripada asid oxalic yang mampu melawan pelbagai penyakit.
Selain itu, bayam mengandungi pelbagai nutrien penting seperti

flavonoid
carotenoid
vitamin C
vitamin E
antioksidan

5. Yogurt
Probiotik yang terdapat dalam yogurt merupakan bakteria sehat yang berfungsi menjaga usus di samping memastikan saluran pencernaan terbebas dari kuman punca penyakit.
Sebaiknya pilih yogurt yang jenis plain sebab yang berperisa selalunya tinggi kandungan gula. Ibu boleh maniskan sendiri yogurt menggunakan buah-buahan segar seperti strawberi, mangga, buah naga atau madu. Tetap sedap!

6. Ikan
Kebanyakan ikan mengandungi pelbagai nutrien penting untuk tubuh, terutamanya sumber protein yang sihat.
Secara spesifiknya, salmon, ikan kembung dan makarel mengandungi lemak omega-3 yang dapat membantu mengurangkan keradangan serta melindungi paru-paru daripada jangkitan salur pernafasan.

7. Buah-buahan Sitrus
Buah-buahan sitrus seperti oren memang sinonim dengan Vitamin C kan?
Sebenarnya, pengambilan vitamin C ni penting untuk badan sebab tubuh kita tak boleh menghasilkannya. Jadi sebab itulah kita kena kerap makan buah-buahan untuk memastikan kesihatan tubuh sentiasa terjaga.
Selain buah oren, buah-buahan sitrus yang tinggi vitamin C termasuklah lemon, limau, dan grapefruit. Bagi anak yang tak berapa suka makan buah-buahan sitrus ni, boleh juga buat jus!

8. Kunyit
Bahan yang kita selalunya kita gunakan untuk gorengan ini sebenarnya sangat berguna untuk menambahbaik tindakbalas imun dalam tubuh seseorang.
Curcumin, sejenis kompaun dalam kunyit amat kaya dengan antioksidan dan berkesan melawan keradangan.
Selain bawang putih, kunyit juga sering digunakan dalam perubatan alternatif dan petua orang dulu-dulu untuk merawat selesema.
Jadi, lain kali masa menggoreng bolehlah lebihkan sikit kunyit dan kurangkan garam tu.

9. Jambu Batu
Selain oren dan buah-buahan sitrus, banyak lagi buah yang mengandungi kandungan vitamin C yang lebih tinggi, antaranya jambu batu.
Pengambilan vitamin C boleh memperbaiki fungsi sistem imun manusia dan terbukti membantu mengurangkan simptom demam dengan berkesan.

10. Kacang Almond
Bagi yang suka makan kudapan, makanlah kacang almond kerana ia mengandungi vitamin E. Pakar mengatakan vitamin E ini adalah kunci kepada sistem imun yang sihat.
Selain almond, kekacang lain seperti badam, pistachio dan kacang kuda juga mengandungi pelbagai manfaat untuk kesihatan. Daripada makan jajan, baik makan kekacang ni kan?

11. Keledek
Keledek adalah antara makanan pertama yang sangat disukai oleh bayi. Kita yang dewasa ni pun tentu sukakan rasanya yang lemak manis.
Keledek sebenarnya bagus untuk kesihatan sebab ia mengandungi vitamin A semulajadi yang tinggi dan khasiatnya mampu bertindak sebagai benteng pertahanan badan.

12. Betik
Betik sebenarnya adalah superfood yang murah dan mudah didapati di Malaysia. Ia mungkin tak sepopular avokado, buah delima, dan blueberry tapi ternyata ia memiliki khasiat yang cukup mengagumkan.
Selain berkesan sebagai pelawas, buah betik juga mengandungi potassium, vitamin B, folat dan sejenis enzim papain yang berfungsi melawan keradangan sekaligus meningkatkan antibodi tubuh.

Pentingnya Pengambilan Makanan Seimbang
Bagi yang selalu sakit, cubalah amalkan makanan ini dan lihat hasilnya. Kebanyakan makanan ini sesuai dimakan oleh semua peringkat umur tak kira tua dan muda.
Walau apa pun, jangan lupa amalkan pengambilan makanan yang seimbang dan pelbagaikan diet anda setiap hari. Selain itu, usahakanlah untuk kekal aktif dengan bersenam, tidak merokok, mengelakkan stres serta mendapatkan tidur yang cukup.
Bila minda sihat, barulah tubuh pun terasa segar!

*Rujukan: TIME.com, Medical News Today, Healthline.com


12 Produk Makanan ‘Laku Keras’ Dari Tesco Yang Anda Wajib Beli Sebelum Habis Stok!

Setiap kali berkunjung ke pasaraya, ada sahaja barangan rumah yang perlu dibeli. Bukan itu sahaja, penuh juga trolley barang dengan makanan yang sedang viral di dalam media sosial bukan? Buat anda yang sering membeli-belah di pasaraya Tesco, pasti pernah dengar beberapa testimoni yang diutarakan oleh orang ramai dimana produk makanan di pasaraya ini sangat berkualiti.
Jadi, salah seorang pengguna di laman media sosial turut berkongsikan beberapa pilihan makanan di Tesco yang mendapat permintaan tinggi dari orang ramai. Nanti, anda pun boleh cuba!

12 PRODUK MAKANAN TESCO YANG SEDAP-SEDAP BELAKA!
Ok kali ni sis review produk tesco yang semua sedap2..harga pun ok mampu milik. Makanan sedap dan murah harus kita kongsi-kongsi.Sis beli semua ni hasil risik dari kawan2 yang pentegar barangan tesco. Kathy nanti beli popia dgn samosa dia tau sedapp.. kathyyy nanti beli sardin tesco sedap. Kathy nanti cuba pizza dia sedapp, cheese melimpah ruah.
1.PIZZA

Ok pizza tesco ni pun ramai suggest. Tengok gambar pun dah tau confirm sedap. Cuma lasagna je takde tadi, abis.. Baru nak rasa. Lasagna tesco pun ramai kata sedap. Takde rezeki nak cuba. Nak buat sendiri malas.

2.DAGING BURGER

Ni pun ada kawan suggest katanya sedap. Kalah burger Ramly. Ingat nak ambik beef sekali, abis daaa
Harga RM6.39
3.NUGGET

Spicy tempura chicken nugget ni ramai cakap sedap giler dan ramai suruh sis try. Hari tu ambik chicken nugget golden crumb pun dah sedap. Ni hat spicy confirm lagi sedap.
4.BISKUT COKLAT

Haa biskut kapal ni sedap weiii. Wajib korang cuba ok. Jangan beli sekotak, kena beli 2. Beli 1 nanti menyesal.
5.KEROPOK

Sumpah sedap! Rasa macam kopok Twisties bbq curry yang mahal rm2.50 kat Petronas tu. Baru RM1.25 gais. Murah ke murah sangat. That’s why aku cakap barang tesco berbaloi beli. Sebab kebanyakkan produk tesco ni bagus-bagus, sedap, murah dan berkualiti. Barang bagus harus kita kongsi bersama.
6.MILK CHOCOLATE

Adakah coklat tesco sesedap cadbury chocolate. Ok ni pun kena sorok dr afif. Dia nampak ni sekejap dia boleh settle kan.
7.AYAM GORENG

Korang hari tu kan sis beli original fried chicken. Serius weii sedap hahaha Afif makan banyak giler. Rasa macam ayam kepchi pon ada. Ni kita try hat spicy pulak. Tapi ramai kata sedap nak arwah. Tunggu sis goreng ekk.
8.ROTI PARATHA

Hari tu beli plain roti paratha. Sedap gak. Ni cuba yang makcik bawang pulak.
9.MINI BUNS

Haaa mini buns ni pun ramai suruh kita cuba. Ambik custard dan pandan kaya. Red bean pun nampak sedap tapi tak ambik sebab Afif tak suka red bean. Sekarang beli semua fikir anak. Anak makan ke tak ni. Suka ke tak hehehe
10.SPRING ROLL

Ok ni pun berpuluh orang suruh sis cuba. katanya sedap dap dap.. Popia dan samosa. tunggu sis goreng ek..sedap kang sis bagitau.
11.SARDIN

Memang nak cari sardin, tapi sardin ayam brand abis. Tesco pun ok. Ada yg kata sardin tesco sedap, ada kata masin sikit.
12.MI SEGERA TOMYAM

Haa ni sis tunggu-tunggu. Maggi tomyum..Sedap sangat katanya. Ada 2 jenis. Creamy Tomyum dan tomyum biasa. Yg sis ambik ni tomyum creamy. 1 pek besar ada 10 bungkus!
Sumber: Kathy Jem


Sedap Memang Sedap Tapi Bahaya Kalau Campur Dua Makanan Ini

Sudah menjadi rutin kita akan mencampurkan pelbagai jenis makanan dalam satu pinggan. Sebenarnya perbuatan itu membahayakan kesihatan kerana ada beberapa makanan tidak boleh dicampur sekali.
Di bawah ini kami kongsikan 10 jenis makanan yang tidak digalakkan untuk dicampur. Jangan amalkan ya, bahaya!

Baca juga: 13 Makanan Ini Tak Boleh Simpan Dalam Peti Ais, Tapi Ramai Yang Dah Buat
SENARAI MAKANAN TIDAK BOLEH DICAMPUR, BAHAYA!

1. Makanan tidak boleh dicampur – Tomato & Pasta
Biasanya, kalau buat pasta pasti kita akan mencampur tomato dalam sos yang dimasak. Sebenarnya, campuran itu tidak elok untuk sistem pencernaan dan boleh menyebabkan makanan sangat sukar untuk dihadam.

2. Kacang & Keju
Campuran kacang dan keju biasa kita nampak dalam menu Mexico. Walau bagaimanapun, keju yang dicampur dengan kacang boleh mengeluarkan gas dan menyebabkan perut kembung.
3. Cereal & Jus oren
Asid dalam jus oren memusnahkan enzim yang membantu mencerna kanji di dalam bijirin. Selain itu, buah-buahan atau jus berasid boleh menyebabkan susu menjadi kental dan berlendir.
4. Makanan tidak boleh dicampur – Pisang & Susu
Gabungan pisang dan susu memang biasa orang buat tapi sebenarnya kedua-dua makanan ini tidak sesuai digabungkan kerana boleh mengganggu kesihatan usus dan alergik. Hati-hati bila makan!
5. Tomato & Timun
Mungkin ramai yang tidak percaya sekiranya anda mencampurkan tomato dan timun, ia boleh membuatkan saluran pencernaan tersekat. Ini kerana timun menyerap vitamin C yang ada di dalam tomato.
6. Yogurt & Buah
Yogurt mengandungi bakteria yang akan bertindak ke atas gula dalam buah-buahan. Ini akan mengakibatkan toksin, selesema dan alergik.
Untuk mengelakkan masalah ini berlaku, anda perlu menggunakan yogurt tanpa perisa dan campurkan madu, kayu manis atau kismis. Jangan gunakan buah-buahan segar.
7. Keju & Daging
Daging mengandungi protein yang tinggi. Jadi, sekiranya makan bersama produk tenusu ini akan menyebabkan sukar untuk dihadam dan mengganggu sistem pencernaan.
8. Makanan tidak boleh dicampur – Daging & Telur
Kedua-dua makanan ini mengandungi protein yang tinggi. Sekiranya dicampur, ia sangat bahaya untuk kesihatan.
9. Teh & Susu
Gabungan teh dan susu memang menjadi kegemaran. Tapi tahukah anda bahawa, kandungan protein dalam susu yang disebut kasein akan menghalang proses pencernaan.
10. Daging kambing & Udang
Jangan sesekali gabungkan kambing dan udang kerana tidak bagus untuk penghadaman dan akan menyebabkan sakit perut. Bahaya!
Pastikan selepas ini anda elakkan untuk mengabungkan semua jenis senarai di atas ya.
Semoga bermanfaat!
Baca juga: Buah Durian Memang Bagus Untuk Kesihatan Tapi Boleh Jadi ‘Racun’ Juga Sebenarnya
Sumber: Parenting & Brilio Food


11 Makanan Tinggi Asid Folik, Ibu Hamil Boleh Amalkan Sepanjang Kehamilan

Setiap ibu hamil perlu mengambil asid folik di awal kehamilan mereka untuk memastikan tumbesaran janin sihat di dalam perut. Asid folik penting untuk mencegah kecacatan yang serius pada otak dan saraf tunjang bayi.
Justeru itu, penting untuk ibu hamil makan makanan yang tinggi kandungan asid folik demi kebaikan bayi mereka. Ini kerana kecacatan bayi boleh berlaku malah sebelum ibu hamil mengetahui mengenai kandungan mereka. Maka, penting untuk ibu hamil ambil asid folik yang mencukupi. Tapi, apa makanan yang tinggi kandungan asid folik?

Baca juga: 5 Sebab Jangan ‘Skip’ Asid Folik Atau Tukar Suplemen Sebarangan Masa Mengandung
11 MAKANAN TINGGI KANDUNGAN ASID FOLIK
MAKANAN TINGGI ASID FOLIK #1. BIJI BUNGA MATAHARI, KUACI (DIPANGGANG)

Biji bunga matahari tergolong dalam makanan kaya asid folik dan zat besi untuk meningkatkan tenaga tubuh ibu hamil. Malah, kandungan vitamin B di dalam biji bunga matahari juga diperlukan oleh ibu hamil untuk pembelahan sel dan juga pembuatan bahan genetik.

Bagi setiap 100 gram biji bunga matahari yang diambil oleh ibu hamil, ia bersamaan dengan 237 mikrogram asid folik.
MAKANAN TINGGI ASID FOLIK #2. TELUR
Ibu hamil juga boleh mengambil telur untuk meningkatkan kandungan asid folik dalam badan. Malah, telur juga berperanan menjaga kesihatan jantung, mencegah strok, menjaga kesihatan pencernaan dan membantu perkembangan janin.
Justeru itu, ibu hamil boleh mengambil telur rebus kerana bagi setiap 100 gram pengambilan, ia bersamaan dengan 47 mikrogram asid folik.
MAKANAN TINGGI ASID FOLIK #3. KACANG SOYA
Kacang soya juga antara makanan yang tinggi dengan kandungan asid folik. Selain itu, ia juga mempunyai kalsium yang tinggi  untuk menguatkan tulang dan gigi bayi.
Untuk pengetahuan anda, 100 gram kacang soya bersamaan dengan 165 mikrogram asid folik. Jadi, cubalah makan kacang soya hijau dengan banyak untuk meningkatkan kandungan asid folik dalam badan!
4. ASPARAGUS
Asparagus adalah sayuran yang kaya dengan vitamin, mineral dan asid folik. Tahukah anda tangkai asparagus sangat tinggi dengan vitamin K di mana ia boleh mengangkut kalsium ke seluruh tubuh dan menolong pembentukan tulang janin?
Malah, jika ibu hamil mengambil satu cawan asparagus, ia bermaksud mereka telah makan lebih dari setengah keperluan harian asid folik dalam badan!
5. BERAS PERANG

Selain itu, ibu hamil boleh juga makan beras perang kerana ia mengandungi nutrien yang baik untuk mereka dan bayi dalam kandungan. Beras perang membekalkan tenaga buat ibu hamil yang sering keletihan.
Untuk setiap pengambilan 100 gram beras perang, ia bersamaan dengan 45 mikrogram asid folik. Jadi, daripada makan beras biasa, lebih baik anda bertukar kepada beras perang ini!
6. BETIK
Buah betik kaya dengan kandungan asid folik atau folat yang diperlukan oleh ibu hamil. Untuk pengetahuan anda, buah betik ini penting untuk perkembangan neurologis bayi. Malah, bagi setiap 100 gram pengambilan betik bersamaan dengan 31 mikrogram asid folik. Jadi, tunggu apa lagi? Ibu hamil perlu segera dapatkan betik di pasar berdekatan!
7. BROKOLI
Brokoli adalah sayuran hijau yang kaya dengan kandungan asid folik di dalamnya. Sayuran hijau ini mampu membantu pertumbuhan bayi dalam kandungan ibu hamil melalui kandungan nutrisinya yang tinggi. Selain itu, brokoli dapat mengelakkan kecacatan bayi.
Bagi setiap 100 gram pengambilan brokoli, kandungan asid foliknya adalah bersamaan 107 mikrogram. Tinggi kan? Ibu hamil boleh mula amalkan brokoli dalam pemakanan harian.
8. KACANG GINJAL

Sebenarnya setiap jenis kacang mengandungi protein, serat, vitamin, mineral dan asid folik yang tinggi. Selain itu, ada juga kajian membuktikan ibu hamil yang makan kacang di awal kehamilan memiliki anak cerdas.
Untuk setiap 100 gram pengambilan kacang ginjal, ia bersamaan dengan 394 mikrogram asid folik. Tinggi kan kandungannya? Amalkan kacang ginjal selepas ini, pasti asid folik dalam badan meningkat.
9. BAYAM
Bayam merupakan sayuran hijau yang turut mengandungi kandungan asid folik yang tinggi. Jika ibu hamil mengambil bayam, ia dapat mengurangkan risiko anemia semasa kehamilan mereka. Malah, bayam juga mengawal tekanan darah ibu hamil semasa awal kehamilan.
Bagi setiap 100 gram bayam, ia bersamaan dengan 194 mikrogram asid folik. Bagus untuk tumbesaran bayi anda di dalam kandungan! Malah, senang untuk ibu hamil dapatkan bayam dalam mana-mana masakan.
10. BENDI
Selain asparagus dan bayam, bendi juga tergolong dalam sayuran hijau yang mengandungi kandungan asid folik tinggi. Ia mampu menambahkan berat badan bayi supaya dapat lahir dengan sihat. Untuk setiap 100 gram pengambilan sayur bendi, ibu hamil akan menyerap sebanyak 60 mikrogram asid folik dalam badan.
11. HATI AYAM
Akhir sekali, hati ayam juga makanan yang tinggi dengan kandungan asid folik. Ia menolong membentuk organ tubuh dan juga perkembangan otak janin. Selain itu, kandungan kalsium dalam hati ayam bagus untuk perkembangan jantung dan otot janin.
Setiap 100 gram hati ayam bersamaan dengan 1.28 miligram asid folik. Bolehla ibu hamil cuba makan hati ayam ini demi tumbesaran bayi di dalam kandungan anda!
Konklusinya, penting untuk ibu hamil makan makanan tinggi dengan kandungan asid folik demi tumbesaran bayi dan juga kesihatan diri yang terjamin. Jangan lupa berunding dengan pakar perubatan mengenai keperluan asid folik yang anda perlukan dalam tubuh badan ketika hamil.
Sumber: PopMama.com & Jiwa Sihat


7 Makanan Dengan Kalsium Lebih Tinggi Berbanding Susu. Kalau Loya, Cubalah!

“Sejak mengandung ni, nurse asyik cakap kena banyak makan kalsium. Dahlah tadi check darah rendah. Ish, loya-loya ni aku tak boleh nak minum susu. Apa nak buat?”
Pengambilan kalsium yang mencukupi adalah penting bagi setiap individu, tak kiralah kanak-kanak, dewasa mahupun warga emas, apatah lagi bagi ibu hamil.

Ini kerana kalsium membantu fungsi otot, meregulasikan denyutan jantung dan isyarat pada saraf, mencegah darah beku dan menghindarkan osteoporosis apabila semakin bertambah usia.
Tidak dinafikan bahawa susu adalah antara sumber kalsium yang baik kerana terdapat kira-kira 305mg kalsium dalam segelas susu. Namun tahukah anda sebenarnya terdapat pelbagai lagi sumber kalsium yang boleh anda dapatkan melalui makanan lain. Bahkan, banyak juga makanan yang mempunyai nilai kalsium yang lebih tinggi berbanding segelas susu.

7 Makanan Yang Mempunyai Kalsium Lebih Tinggi Berbanding Susu
Berikut adalah senarai makanan yang memiliki kandungan kalsium yang lebih tinggi berbanding segelas susu.

1. Kacang Kuda
Nampak macam snek biasa, tapi siapa sangka kacang kuda ini merupakan salah satu makanan yang tinggi kalsium. Menurut sumber artikel NDTV, 1 setengah cawan kacang kuda atau chickpeas mengandungi 315mg kalsium. Malah, ia juga adalah sumber protein dan serat yang baik.
Kalau susah nak jumpa kacang kuda yang dijual oleh penjaja, rebus saja kacang ini sendiri di rumah. Kebersihan pun lebih terjamin.

2. Kebanyakan Sayuran Berdaun Hijau
Banyak jenis sayuran hijau yang boleh anda pilih di pasar raya di Malaysia. Tak kiralah bayam, bok choy, sawi, kangkung, salad dan sebagainya – semua ini merupakan makanan tinggi kalsium.
Sepinggan sayuran hijau ini memiliki jumlah kalsium yang setanding dengan segelas susu. Anda boleh mengambilnya sebagai sup, salad atau dikisar bersama buah-buahan sebagai smoothie. Sedap!

3. Kacang Badam (Almond)
Satu lagi snek yang baik untuk mereka yang tengah diet ialah badam. Tahukah anda, 3/4 cawan almond ini boleh memberi kita 320mg kalsium untuk keperluan tubuh.
Selain kalsium, ia juga kaya dengan serat dan Vitamin E.

4. Chia Seed
Bagi yang kerap loya nak minum susu, bolehlah cuba mendapatkannya melalui chia seed sebab bijian ini tawar saja rasanya. Teksturnya pun halus dan boleh ditaburkan saja ke dalam makanan anda.
Walaupun kecil, 100g chia seed mengandungi lebih kurang 631mg kalsium. Ini bermaksud, 3 sudu makan chia seed sudahpun melebihi jumlah kalsium yang terkandung dalam segelas susu.
Foto Kredit: juicingforhealth.com
5. Ikan Sardin
Satu hidangan 3oz ikan sardin akan memberi anda 370mg kalsium untuk keperluan harian. Ikan ini juga merupakan sumber Omega-3 dan vitamin D yang baik.
Seeloknya makanlah ikan sardin yang segar ya!
Foto Kredit: youtube.com
6. Buah Tin
Bagi yang inginkan snek manis, kunyahlah buah tin kering (dried figs) untuk mendapatkan keperluan kalsium harian anda. Ini kerana, secawan setengah buah tin kering ini mengandungi 320mg kalsium. Ia juga terkenal sebagai pelawas yang amat membantu melegakan sembelit.

7. Tofu / Tauhu
Tofu adalah sumber kalsium yang sangat baik. Secawan tofu cukup memberi kita keperluan kalsium yang lebih tinggi berbanding segelas susu.
Masaklah tofu bersama sayuran dan ia akan menjadi sup yang sangat berkhasiat buat anda dan seisi keluarga!

Rupanya Banyak Sumber Kalsium Daripada Pelbagai Jenis Makanan
Jadi, buat anda tak berapa suka meminum susu, jangan risau sebab ada banyak lagi makanan yang boleh anda ambil untuk melengkapi keperluan kalsium harian.
Pengambilan makanan bervitamin, terutamanya vitamin D juga dapat membantu dalam meningkatkan penyerapan kalsium oleh tubuh dengan berkesan. Di samping itu, amalkan cara hidup sihat dengan bersenam dan jangan lupa minum air secukupnya.

*Rujukan: NDTV, Women’s Health Mag, Reader’s Digest


Penting Untuk Ibu & Bayi, Ini 10 Sumber Makanan Tinggi Omega 3 Yang Mudah Didapati

Bila kita cakap tentang omega 3, ramai akan terbayang minyak ikan. Betul tak?
Sebenarnya ada banyak sumber omega 3 yang boleh didapati dengan murah dan tidaklah mahal seperti yang kita sangkakan.

Tapi sebelum itu, jom kita ambil tahu dan kenali dengan lebih dekat tentang Omega 3.
Apa Itu Omega 3?
Menurut portal MyHealth, Omega-3 adalah sejenis kumpulan asid lemak yang memainkan peranan penting dalam tubuh kita kerana ia dapat memberikan pelbagai manfaat kesihatan.

Oleh kerana badan kita tidak dapat menghasilkannya sendiri, kita perlu mendapatkannya melalui pemakanan.

3 jenis asid lemak Omega-3 yang utama iaitu:

ALA (asid alpha-linolenik)
DHA (asid docosahexaenoic)
EPA (asid eicosapentaenoik)

Keperluan Harian Omega 3 dan Omega 6
Menurut KKM menerusi Pemakanan JKN Selangor, secara keseluruhannya pengambilan asid lemak omega 3 dan omega 6 masih rendah di kalangan Rakyat Malaysia.
Pengambilan asid lemak ini di kalangan ibu yang mengandung dan menyusukan anak juga tidak mencukupi dan perlu diberi perhatian khusus.
Pengambilan seharian asid lemak oleh Rakyat Malaysia sekitar 3.69 – 5.61% kcal dengan hanya 38 – 60% sahaja yang mencapai keperluan pengambilan nutrien.
Manakala pengambilan asid lemak omega 3 hanya sekitar 0.21 – 0.33% kcal bersamaan 92% dari jumlah responden tidak memenuhi keperluan nutrien dalam sebuah kajian.
Foto Kredit: bebrainfit.com
Kepentingan Omega 3 & Omega 6 Untuk Ibu Mengandung & Menyusu
Keperluan asid lemak semasa mengandung dan menyusu adalah sangat penting.
Tidak pelik jika ibu yang menyusu perlu mengambil lemak yang baik lebih sedikit dari wanita yang tidak mengandung atau menyusukan anak.
Berikut adalah antara kepentingan omega 3 bagi ibu mengandung dan menyusu.
1. Menyokong Penyusuan
Susu ibu merupakan sumber makanan yang disyorkan untuk bayi.
Susu ibu membekalkan 50-60% tenaga berasaskan lemak dengan 5% tenaga dari gabungan asid lemak yang penting (asid linoleic dan alpha asid linoleic) dan 1% tenaga sebagai rantaian panjang asid lemak.
Semasa penyusuan, lemak susu menyumbang sehingga 40-50g/liter semasa bayi berusia 3 minggu kepada 60-70g/liter apabila bayi berusia 4-6 bulan.
Sangat banyak kan?
Oleh itu, keperluan lemak untuk ibu yang mengandung setiap trimester meningkat. Selepas mengandung, keperluan lemak untuk ibu yang menyusu jugak tinggi sehingga 79g setiap hari.
Foto Kredit: istockphoto.com
2. Membantu Pembentukan Sel & Perkembangan Otak Bayi
Semasa fasa perubahan fisiologi, asid lemak omega-6 dan omega-3 penting untuk pembentukan sel membran, perkembangan motor visual dan otak semasa dalam fetus, bayi dan pertumbuhan bayi.
Menurut pelbagai kajian, pengambilan omega-3 boleh memberi pelbagai manfaat kepada bayi antaranya:

Meningkatkan kecerdasan otak
Kemahiran komunikasi dan sosial yang lebih baik
Kurang risiko masalah perkembangan
Kurang risiko terhadap masalah kelakuan, ADHD, autisme dan cerebral palsy

Foto Kredit: netdoctor.co.uk
3. Meningkatkan Kesihatan Tubuh
Selain dari bayi, kita juga perlukan asid lemak untuk pembentukan sel badan, asid linoleik berfungsi sebagai faktor dietari merendahkan plasma kolesterol.
Asid lemak omega 3 juga merendahkan plasma triglyserida dan mempunyai fungsi anti radang.
Selain itu, Omega 3 dikenali sebagai mineral yang membantu beberapa fungsi tertentu termasuk kawalan penyakit jantung, diabetes, penurunan berat badan dan kesihatan kulit.
Foto Kredit: 123rf.com
4. Mengurangkan Risiko Serangan Jantung
Satu kajian NIH mendapati pesakit jantung yang mengambil 1 gram Omega-3 setiap hari dapat mengurangkan risiko serangan jantung atau strok kali ke dua sebanyak 50%.
Foto Kredit: csn.org
5. Mengurangkan Kemurungan
Lebih menarik, menurut Healthline.com, kajian menunjukkan bahawa orang yang mengamalkan omega-3 secara berkala jarang mengalami kemurungan.
Daripada ketiga-tiga asid lemak ALA, EPA dan DHA, EPA dipercayai yang terbaik dalam memerangi kemurungan.

10 Contoh Sumber Makanan Tinggi Omega 3
Jadi, dari mana kita boleh mendapatkan Omega-3 / asid lemak baik ini?
Secara umumnya, Omega-3 boleh didapati dari sumber makanan seperti kekacang, ikan dan lain-lain.
Tak semestinya makanan yang mahal, sebenarnya ada banyak sumber makanan tinggi Omega yang boleh kita ambil dengan mudah dan murah di Malaysia.
Antaranya termasuklah:

Sawi (0.25g / secawan)
Salad roket (0.6g / secawan)
Bayam (1.09g / secawan)
Tofu (29.66g / 2 ketul)
Tempe (1.58g / 2 ketul)
Ikan terubuk (38.28g / 1 ekor)
Ikan patin (31.15g / 1 ekor)
Ikan keli (12.75g / 1 ekor)
Ikan kembung (4.54 g / 1 ekor)
Paha ayam (6.66g / 1 ketul)

Pengambilan boleh dengan menggunakan minyak secara bersederhana dalam masakan. Atau mengambil kira makanan yang tinggi dengan sumber asid lemak ini dalam diet seharian.
Namun jangan khuatir, saranan pengambilan 3 sajian sayur dan 2 sajian buah mampu membekalkan bekalan asid lemak baik dalam diet seharian kita.
Oleh itu, jangan lupa banyakkan sayur-sayuran dan buah-buahan dalam hidangan ya!
Senang je kan?
*Sumber rujukan:Healthline.com, Unit Pemakanan Daerah Hulu Langat Selangor


9 Makanan Ini Akan Bantu Anda Tidur Lebih Lena!

“Ish, dah pukul 1 pagi dah ni.. Mata ni kenapa la susah sangat nak lelap. Esok ada pembentangan kat tempat kerja. Bikin kacaulah kalau aku tak cukup tidur ni nanti… Apa tips tidur lena agaknya ya?”
Sukar untuk tidur malam? Terjaga di tengah malam dan sukar untuk lena kembali? Tidak dapat tidur sehingga pagi? Semua ini sungguh memenatkan, bukan? Sama ada sedar atau tidak, anda sebenarnya mengalami insomnia!

Foto Kredit : lythamtherapies.co.uk
APA ITU INSOMNIA?
Insomnia merupakan masalah tidur yang mana kita tidak mampu mendapatkan tidur yang mencukupi untuk bangun pagi dalam keadaan segar-bugar.

Ianya bukan sahaja memberi kesan kepada fizikal yang mana kita akan berasa letih kerana tidak cukup tidur, malah boleh mengganggu emosi dan fikiran kita.

Faktor kesihatan, kebimbangan, tekanan, pengambilan ubat-ubatan, dan pelbagai perkara lagi menjadi punca insomnia ini.
Foto Kredit : nutritionistcolumn.blogspot.com
Tips Tidur Lena: Amalkan 9 Makanan Ini!
Terdapat pelbagai cara bagi mengatasi masalah insomnia ini. Salah satu tips tidur lena yang paling berkesan adalah melalui pemakanan yang betul.
Mari kita amalkan pemakanan sihat seperti berikut bagi mendapatkan tidur yang lebih berkualiti!
1. Susu
Susu kaya dengan asid amino tryptophan yang dapat membuatkan kita berasa mengantuk. Kalsium dalam susu juga dapat meningkatkan kadar hormon melatonin dalam badan bagi membantu kita untuk tidur.
Segelas susu suam yang diminum sebelum tidur dapat membuatkan kita berasa lebih tenang dan relaks.
Foto Kredit : mesmerizingquotes4u.com
2. Pisang
Kandungan potassium dan magnesium dalam pisang dapat merehatkan otot-otot badan kita. Dengan ini, minda kita juga akan berasa lebih tenang untuk tidur.
Foto Kredit : onehdwallpaper.com
3. YOGURT
Kalsium dalam yogurt menghasilkan tryptophan yang dapat melegakan kita daripada tekanan. Pilih yogurt yang tidak mengandungi gula dan ianya boleh dimakan bersama kekacang atau buah-buahan terpilih untuk membantu kita tidur lebih lena.
Foto Kredit : megalindas.com
4. Oat
Oat juga mengandungi tryptophan yang dapat membuatkan kita berasa mengantuk.
Selain itu, ia bertindak sebagai penghasil hormon melatonin dalam badan yang dapat membantu kita untuk tidur.
Foto Kredit : muscleandfitness.com
5. Kekacang
Tahukah anda bahawa kekacang seperti badam dan walnut juga dapat membuatkan kita tidur lebih lena?
Kacang badam mengandungi potassium dan Vitamin B6 yang membantu sistem saraf kita untuk lebih rileks manakala kacang walnut pula kaya dengan tryptophan yang dapat membuatkan kita berasa mengantuk. Dengan ini, kita akan lebih mudah terlena.
Foto Kredit : 8-food.blogspot.com
6. Madu
Jika anda merupakan penggemar manisan, apa kata gantikan gula dengan madu sebelum tidur?
Ianya mengandungi tryptophan yang dapat membuatkan minda dan badan kita lebih tenang serta membebaskan hormon melatonin untuk membantu kita tidur dengan lena. Sesudu madu pun sudah mencukupi.
Foto Kredit : indianexpress.com
7. Air Kelapa Muda
Sumber mineral seimbang yang terkandung dalam air kelapa muda iaitu potassium, kalsium, magnesium, fosforus, dan sodium adalah penting untuk mengelakkan kekejangan kaki pada waktu malam sekaligus mengelakkan tidur kita daripada terganggu.
Apabila seluruh anggota badan berasa selesa, maka kita akan dapat tidur dengan lebih lena pada waktu malam.
Foto Kredit : belfastvibe.com
8. Sayuran Berdaun Hijau
Sayuran berdaun hijau seperti bayam membekalkan sumber magnesium yang tinggi.
Ianya dapat merehatkan otot badan kita sekaligus membantu kita untuk tidur lebih lena.
Foto Kredit : cosmopolitantoday.com
9. Ceri
Ceri dapat meningkatkan tahap melatonin dalam badan iaitu hormon yang membantu kitaran tidur kita, seterusnya membuatkan kita berasa mengantuk secara natural dan tidur lebih lama.
Pilihan di tangan kita sama ada ingin menikmati jus ceri atau makan buah ceri begitu sahaja.
Foto Kredit : goodhousekeeping.com
Pentingnya Tidur Yang Berkualiti
Tidur yang mencukupi adalah sangat penting dalam menjamin kestabilan emosi, mental dan fizikal kita setiap hari. Kekurangan tidur akibat insomnia akan mendatangkan pelbagai kesan negatif kelak.
Usah biarkan masalah tidur sebegini mengganggu hari anda. Insomnia boleh diatasi. Cari jalan penyelesaian terbaik dan lihat perubahannya nanti. Dengan usaha yang berterusan, anda pasti dapat tidur dengan lena dan memperoleh tidur yang lebih berkualiti kelak!


Tengah Datang ‘Period’, Ini 13 Jenis Makanan Yang Baik Semasa Haid, Perempuan Wajib Tahu!

Ramai wanita mengalami gejala tidak selesa semasa haid seperti kekejangan perut, sakit kepala, loya, keletihan, kembung perut, perubahan emosi dan cirit-birit. Merujuk portal Healthline, terdapat sesetengah makanan untuk haid yang baik boleh diambil bagi mengurangkan sakit daripada gejala-gejala tersebut.
Jika anda mengalami mana-mana simptom yang disebutkan tadi, menambah makanan tertentu pada diet boleh membantu anda berasa lebih baik. Jom cuba!

Baca juga: Terkejut Tengok Darah Keluar Masa Hamil, Period Ke? Ini Penjelasannya…
13 JENIS MAKANAN YANG BAIK DIAMBIL KETIKA HAID
Gambar hiasan: Google.

MAKANAN UNTUK HAID YANG BAIK UNTUK DIMAKAN
1. AIR MASAK
Minum banyak air masak semasa datang haid amatlah penting. Kekal terhidrat boleh mengurangkan peluang anda untuk mendapat sakit kepala dan dehidrasi yang merupakan gejala normal ketika haid.

2. BUAH-BUAHAN
Buah-buahan yang kaya dengan air seperti tembikai dan timun adalah bagus untuk kekal terhidrat. Buah-buahan manis boleh membantu mengekang keinginan gula dalam badan. Tanpa perlu makan banyak gula halus yang boleh menyebabkan paras glukosa meningkat dan menurun.
3. SAYURAN BERDAUN HIJAU
Merupakan perkara normal apabila mengalami penurunan tahap zat besi semasa haid, terutamanya jika aliran haid anda banyak. Ini boleh menyebabkan badan keletihan, sakit badan dan pening.
Sayuran berdaun hijau seperti kangkung dan bayam boleh meningkatkan tahap zat besi dalam badan kerana kaya dengan magnesium.
4. HALIA
Secawan teh halia hangat boleh memperbaiki gejala haid yang tertentu. Halia mempunyai kesan anti-radang yang dapat melegakan otot.
Halia juga boleh mengurangkan loya, malah beberapa kajian mengesahkan perkara ini.
Namun kajian 2018 mendapati, halia berkesan mengurangkan loya dan muntah semasa trimester pertama kehamilan. Jadi. memandangkan ia selamat dan agak murah, memadai untuk dicuba.
Namun, janganlah mengambil terlalu banyak halia kerana lebih daripada 4 gram sehari boleh menyebabkan pedih ulu hati dan sakit perut.
5. AYAM
Gambar hiasan: Google.
Ayam ialah satu lagi makanan kaya dengan zat besi dan protein yang boleh dimasukkan ke dalam diet anda.
Makanan protein adalah penting untuk kesihatan keseluruhan badan dan ia boleh membantu anda kekal kenyang semasa haid kerana mengurangkan rasa keinginan.
6. IKAN
Ikan kaya dengan zat besi, protein, dan asid lemak omega-3, malah ia juga adalah makanan tambahan berkhasiat untuk diet.
Pengambilan zat besi boleh mengatasi penurunan paras nutrisi ini yang mungkin dialami semasa haid.
Kajian pada 2012 mendapati, omega-3 boleh mengurangkan sakit haid.
Wanita yang mengambil suplemen omega-3 mengakui bahawa sakit haid mereka berkurangan sehingga boleh mengurangkan jumlah ibuprofen yang diambil.
Kajian 2014 menunjukkan bahawa omega-3 juga boleh mengurangkan kemurungan. Bagi mereka yang mengalami perubahan mood dan kemurungan semasa haid, omega-3 mungkin membantu.
7. KUNYIT
Kunyit dikenali sebagai rempah anti-radang dan curcumin adalah bahan aktif utamanya. Kajian 2015 melihat kesan curcumin pada gejala PMS dan mendapati, orang yang mengambil curcumin mempunyai gejala yang kurang teruk.
8. DARK CHOCOLATE
Gambar hiasan: Google.
‘Dark chocolate’ kaya dengan zat besi dan magnesium. Bar 100 gram coklat gelap 70 hingga 85 peratus, mengandungi 67 peratus daripada pengambilan harian yang disyorkan (RDI) untuk zat besi dan 58 peratus daripada RDI untuk magnesium.
Kajian 2010 mendapati bahawa, magnesium mengurangkan keterukan gejala PMS. Menurut kajian 2015 orang yang mengalami kekurangan magnesium, lebih berkemungkinan mengalami gejala PMS yang teruk.
9. KACANG
Kebanyakan jenis kacang kaya dengan asid lemak omega-3, dan ia merupakan sumber protein yang hebat. Mereka juga mengandungi magnesium dan pelbagai vitamin.
Boleh cuba mentega kacang atau susu berasaskan kacang atau tambah bahan-bahan ini ke dalam smoothie, sekiranya tidak menyukai makan kacang sahaja.
10. YOGURT
Ramai wanita mendapat jangkitan yis semasa atau selepas haid mereka. Jika anda cenderung untuk mendapat jangkitan yis, makanan kaya probiotik seperti yogurt boleh menyuburkan bakteria “baik” dalam faraj dan boleh membantu melawan jangkitan.
Yogurt juga kaya dengan magnesium dan nutrien penting lain seperti kalsium.
11. TAUHU
Gambar hiasan: Google.
Sumber protein yang popular dalam kalangan vegetarian dan vegan ialah tauhu yang diperbuat daripada kacang soya. Malah, ia kaya dengan zat besi, magnesium, dan kalsium.
12. TEH PUDINA
Kajian pada tahun 2016 menunjukkan bahawa teh pudina boleh meredakan gejala PMS. Secara khusus, ia boleh melegakan senggugut, loya, dan cirit-birit.
13. KOMBUCHA
Yogurt bukan satu-satunya makanan yang kaya probiotik dengan kebaikan melawan yis.
Jika anda mengelakkan tenusu, teh kombucha ialah makanan yang ditapai dengan lebih meluas berbanding sebelum ini. Cuba elakkan minuman kombucha yang mengandungi terlalu banyak gula.
CARA LAIN UNTUK MERAWAT SEGUGUT
Gambar hiasan: Google.
Mengambil makanan tertentu bukanlah satu-satunya tindakan yang boleh diambil untuk mengurangkan gejala haid. Anda boleh juga mencuba cara-cara di bawah ini:
1. SENAMAN
Sesetengah kajian menunjukkan bahawa senaman, seperti kardio ringan dan yoga, boleh mengurangkan kekejangan haid.
2. HOT PACK
Hot pack atau botol air panas boleh melegakan kesakitan di perut dan belakang badan.
3. UBAT TANPA PRESKRIPSI
Ibuprofen dan ubat OTC lain boleh mengurangkan kekejangan yang dialami.
4. URUTAN
Mengurut perut atau belakang badan boleh mengurangkan sakit haid. Dalam kajian kecil 2010, mengurut melegakan kesakitan dalam 23 subjek eksperimen dengan endometriosis.
Sumber: Healthline


Panduan Makanan Untuk Ibu Mengandung, Sihat Untuk Bayi!

Makanan Untuk Ibu Mengandung
Mengapakah pengambilan makanan sihat penting semasa hamil?
Tujuannya ialah :

Untuk memastikan perkembangan janin yang sihat.
Untuk mengekalkan kesihatan ibu.
Untuk memenuhi keperluan nutrien dan memastikan penambahan berat badan yang bersesuaian semasa hamil
Jika anda kurang berat badan, anda perlu menambah di antara 12-18kg.
Jika berat badan anda normal sebelum hamil, anda perlu menambah di antara 11-16kg.
Jika berat badan anda berlebihan, anda perlu menambah di antara 7-11kg.
Jika kandungan anda kembar, anda perlu menambah lebih kurang 16-20kg.

Semasa hamil, berapa banyakkah yang perlu saya makan?

7 hidangan nasi/bijiran atau roti
3 hidangan sayur dan 2 hidangan buah (sekurang-kurangnya satu yang kaya dengan Vitamin C dan satu dalam Vitamin A)
2 hidangan susu atau produk tenusu
1 hidangan ikan, 1 hidangan daging/ayam dan 1 hidangan kekacang
6-8 gelas air, dan tidak lebih daripada satu cawan minuman ringan atau satu cawan kopi atau teh sehari

Apakah jenis makanan yang perlu saya makan lebih semasa hamil?

1. Kalori (tenaga) dan nutrien tambahan adalah penting untuk memenuhi keperluan perkembangan fetus dan tisu baru, terutama semasa trimester kedua dan ketiga.

Tenaga tambahan yang diperlukan semasa hamil

Trimester Kedua
+ 360 kcal/hari

Trimester Ketiga
+ 470 kcal/hari

Cadangan pengambilan nutrien semasa hamil

Trimester Kedua
Trimester Ketiga

Lemak(g/day)
54-82
57-85

Protein(g)
+ 7.5
+7.5

Kalsium(mg)
1000
1000

Zink(mg)
7.0
10.0

Selenium(µg)
27
29

Thiamine(mg)
1.4
1.4

Riboflavin(mg/day)
54-82
57-85

Niasin(mg NE)
+ 7.5
+7.5

Asid Folic(µg)
1000
1000

Vitamin C(mg)
7.0
10.0

Vitamin A(µg)
27
29

Vitamin D(µg)
1.4
1.4

Vitamin E(mg)
7.5
7.5

Sumber : Recommended Nutrient Intakes for Malaysia 2005
Pilih makanan yang mempunyai tinggi bahan nutrien seperti :

Kalsium (susu, keju, dadih, sayuran dedaun hijau dan produk kacang soya)
Zat besi (hati, daging tanpa lemak, roti yang ditambah dengan zat galian dan kekacang jenis kering (kacang peas)
Vitamin A (hati, susu, telur)
Vitamin B Kompleks ( hati, daging tanpa lemak, ikan dan susu)
Vitamin C (jambu, betik dan limau)
Asid Folik (sayuran berdaun hijau, hati dan kacang).

Ambil makanan tambahan (jika disarankan oleh Doktor atau Pakar Pemakanan).
Jika menghadapi masalah ini, apakah patut saya lakukan?
‘Lactose intolerance’

Cuba produk susu yang mengandungi rendah laktosa.
Lebihkan pengambilan ikan yang mempunyai tulang yang lembut dan boleh dimakan (sardin, ikan bilis).
Minum susu kacang soya dan produk kacang soya.
Ambil lebih sayuran seperti bayam dan kailan yang mempunyai sumber kalsium yang baik.

Loya (Morning Sickness)

Makan pada waktu makan yang teratur.
Makan dengan amaun yang sedikit tetapi kerap.
Kurangkan pengambilan makanan yang berlemak atau bergoreng.
Minum banyak air.

Sakit ulu hati (Heartburn)

Makan dengan amaun yang sedikit tetapi kerap.
Kunyah makanan dengan perlahan.
Elakkan berbaring sejurus selepas makan.

Sembelit (Constipation)

Minum banyak air.
Ambil makanan yang tinggi kandungan serat (bijiran, bijirin penuh, buah-buahan yang tinggi serat dan sayuran).
Sentiasa aktif.

Untuk bacaan tambahan tentang makanan untuk ibu mengandung, boleh dapat informasi melalui entri kami tentang makanan ibu mengandung menurut Islam. Juga boleh baca makanan yang dilarang untuk ibu hamil.
Semoga bermanfaat!
Sumber: Dr Zainab bt Kusiar, Kementerian Kesihatan Malaysia


Penghidap Kanser Ovari Nak Makan & Minum Apa Yang Sesuai? Ada Pantang Ke?

Pemakanan seimbang amat penting untuk mengekalkan tahap kesihatan yang baik, terutamanya bagi penghidap barah. Ini kerana terdapat beberapa jenis makanan pesakit kanser ovari perlu dielakkan.
Jadi berikut adalah beberapa jenis makanan dan minuman boleh diamalkan bagi pesakit kanser ovari untuk mengekalkan keseimbangan makanan.

Baca juga: Bukan Setakat Legakan Demam, Air Kelapa Rupanya Boleh Kurangkan Tegang Otot
PENGHIDANG KANSER OVARI NAK MAKAN & MINUM APA YANG SESUAI?

Kanser ovari nak makan dan minum apa?

1. Minum air halia serbuk

Khasiat halia akan berubah-ubah mengikut cara halia diperoses. Apabila halia dikeringkan dan dijadikan serbuk, bahan khasiat dalam halia (gingerol) akan bertukar kepada shogaol.
Shogoal boleh membantu kurangkan tekanan darah tinggi dan rencatkan pertumbuhan sel kanser khususnya kanser ovari dan kanser usus besar. Bahan ini 2 kali lebih pedas berbanding gingerol (bahan dalam halia segar).
Kajian juga menunjukkan shogoal tinggi dalam halia bentong berbanding halia biasa. Sebaiknya ambil bersama madu asli.
2. Minum air kunyit

Curcumin adalah bahan khasiat dalam kunyit yang boleh menghalang semua fasa pertumbuhan kanser (permulaan dan penyebaran).
Bahan ini juga memainkan peranan penting dalam mencegah dan merawat kanser ovari, kanser hati dan kanser paru-paru. Banyak kajian klinikal telah membuktikan keberkesanannya.
Kajian menggunakan tabung uji menunjukkan menunjukkan bahan ini juga boleh menghalang pertumbuhan pelbagai jenis kanser termasuk leukemia, kanser limfoma, kanser usus, kanser pundi kencing, kanser organ pembiakan, kanser payudara, kanser rahim, kanser paru-paru dan tumor otak.

Kajian mengunakan tikus pula menunjukkan bahan ini boleh menghalang pertumbuhan pelbagai jenis kanser termasuk kanser ovari, kanser paru-paru, kanser esofagus, kanser hati, kanser usus besar, kanser prostat dan kanser kulit.
Sebaiknya ambil kunyit bersama secubit lada hitam untuk tingkatkan penyerapan bahan khasiat. Walaubagaimanapun, perlu hadkan pengambilan jika berlaku pendarahan.
Sumber: Facebook Dr Suri Roowi


Badan Sado Tapi Ada Masalah Kesuburan? Ini 8 Makanan Bantu Menambah Kualiti Sperma!

Setiap pasangan suami isteri pasti mempunyai impian yang sama iaitu dikurniakan zuriat hasil benih cinta lelaki dan wanita. Walau bagaimanapun, tidak semua orang dikurniakan rezeki seawal perkahwinan dan ada yang terpaksa menunggu bertahun-tahun untuk mendapatkan zuriat.
Biasanya, masalah ini sering dikaitkan dengan isu dalaman wanita tetapi tahukah anda sebenarnya kualiti sperma dan tahap kesuburan lelaki juga memainkan peranan penting? Lelaki di luar sana, anda dinasihatkan agar amalkan 8 makanan untuk kesuburan lelaki seperti di bawah supaya mampu menghasilkan sperma yang berkualiti.

Baca juga: Oopss! ‘Bebird’ Suami Tak Naik, Jangan Biarkan Bantu Si Dia Dengan Cara Ini
AMALKAN 8 MAKANAN UNTUK KESUBURAN LELAKI & KUALITI SPERMA

1. BAWANG PUTIH

Bawang putih mengandungi vitamin dan nutrien yang mampu membantu meningkatkan kesuburan lelaki. Kajian juga mendapati bahawa bawang putih boleh melindungi sperma daripada rosak disebabkan rawatan kemoterapi.
Jadi, jangan lupa tambah bawang putih dalam masakan!
2. KACANG WALNUT
Walnut kaya dengan omega 3, folat, B6, zink dan antioksidan. Dua vitamin B iaitu folat dan B6 sangat membantu dalam menambah air mani lelaki.
Folat penting untuk kesuburan lelaki kerana folat diperlukan untuk sintesis dan replikasi DNA yang betul. Apabila tahap folat rendah, ia akan mengurangkan kualiti sperma.
3. TOMATO
Kajian mendapati bahawa pengambilan 4 mg likopena setiap hari (jumlah yang terdapat dalam tomato bersaiz sederhana) meningkatkan jumlah sperma lelaki secara purata sebanyak 22 juta/ml, motilitas mereka sebanyak 25%, dan morfologi 10%.

4. IKAN SALMON & SARDIN
Kaya dengan asid lemak omega 3, ikan salmon dan sardin antara makanan yang mampu meningkatkan jumlah air mani lelaki. Kalau nak tahu, omega 3 adalah salah satu daripada 10 vitamin dan suplemen terbaik untuk meningkatkan jumlah sperma jadi jangan lupa amalkan.
Salmon dan sardin juga mengandungi vitamin B 12, arginine, dan asid aspartik yang turut bantu meningkatkan jumlah sperma.
5. BAYAM
Sayur-sayuran hijau tinggi folat mampu membantu meningkatkan kualiti sperma. Brokoli, pucuk brussel dan kacang polong juga merupakan sumber folat yang baik untuk anda amalkan setiap hari dalam memastikan jumlah sperma meningkat.
6. TELUR
Seperti mana kita tahu, telur kaya dengan vitamin E yang dapat membantu meningkatkan jumlah sperma. Selain itu, telur juga mampu melindungi sel sperma.

7. TIRAM
Tiram mengandungi jumlah zink yang paling banyak dan merupakan sumber vitamin B 12 dan Vitamin D. Ini menjadikan tiram sebagai salah satu makanan teratas untuk meningkatkan jumlah sperma lelaki.
Vitamin B12 memainkan peranan penting dalam perkembangan sperma. Kajian mendapati bahawa vitamin B12 boleh membantu meningkatkan kiraan sperma, motilitas sperma, dan kualiti sperma keseluruhan.
Selain vitamin B12 dan D, tiram juga mengandungi kepekatan selenium tinggi yang terbukti mampu meningkatkan aspek kesuburan lelaki.
8. KURMA
Kajian mendapati antioksidan, selenium, zink, omega 3, koenzim (CoQ10), karnitin amat membantu dalam meningkatkan kualiti sperma lelaki. Penyelidik di Nigeria mendapati kurma dapat membantu meningkatkan kualiti sperma daripada segi bentuk dan kelajuan.
Untuk kaum lelaki, boleh mula amalkan makanan di atas untuk meningkat kesuburan dan menambah jumlah sperma. Selamat mencuba!
Sumber: CNY Fertility, Fertility Family, Harian Metro & UChicago Medicine


5 Cadangan Makanan Untuk Orang Batuk & Sakit Tekak. Ikut Pantang Larang Ini!

Makanan Untuk Orang Batuk
Bila sakit tekak dan batuk, kita akan rasa tidak selesa. Semua makanan jadi tidak ada rasa apa-apa dan tidak sedap.
Jadi apa makanan untuk orang batuk? Ini cadangan kami:

1. Makanan dan buah-buahan yang mudah ditelan
Makan makanan yang mudah ditelan semasa sakit tekak seperti bubur ayam, buah yang lembut, sayur lembut, yogurt dan lain-lain. Contoh buah yang lembut ialah pisang dan betik.
2. Jauhi makanan yang keras
Elakkan memakan makanan yang keras dan rangup seperti keropok, buah epal atau kuih yang keras kerana tekak anda akan mudah terasa gatal dan menyebabkan anda batuk. Ini seterusnya akan meningkatkan keradangan pada tekak.

3. Jauhi makanan bergoreng
Makanan bergoreng juga tidak disarankan kerana ia juga keras. Masak sup atau rebus adalah lebih baik.

4. Jauhi makanan pedas
Makanan yang pedas, terlalu berempah/tinggi MSG, terlalu manis atau masam seperti jus buah oren, jeruk asam juga boleh melambatkan proses penyembuhan.
5. Jauhi makanan yang terlalu sejuk
Elak memakan makanan yang terlalu sejuk atau terlalu panas kerana ia akan mengganggu tekak anda. Pastikan makanan anda sejuk sedikit sebelum memakannya.
Aiskrim atau air sejuk pula sebenarnya boleh melegakan tekak asalkan tidak terlalu sejuk atau tidak terlalu manis. Sup ayam atau minuman yang suam juga boleh melegakan dan mengurangkan keradangan pada tekak
Akhir kata
Foto Kredit: newhealthguide.org
Mohon anda cuba cadangan makanan yang diberikan dan jaga pantang larang ini untuk cepat sembuh dari batuk dan sakit tekak. Jika masih tidak berkurang, sila berjumpa doktor!


Nak Si Manja Mudah Ingat & Fokus, Ini Senarai Makanan Bantu Otak Anak Jadi Sihat!

Ibu bapa mana yang tidak mahu berikan yang terbaik buat anak-anak mereka, betul tak? Ini termasuklah memberikan sumber makanan yang bagus untuk perkembangan otak si manja. Sebenarnya, terdapat beberapa sumber makanan untuk otak anak menjadi sihat.
Info ini telah dikongsikan oleh Puan Mazliana Mazlan. Menurutnya, otak yang sihat memberikan kesan yang baik kepada si kecil seperti anak mudah belajar dan ingat tentang sesuatu perkara. Justeru itu, mari lihat senarai makanan di bawah.

Baca juga: “Santai-Santai Je, Sambil Baring Pun Boleh!” Ini ‘List’ Aktiviti Kemahiran Bersama Anak Di Rumah
MAKANAN UNTUK OTAK ANAK SIHAT

Ramai tanya saya supplement untuk otak anak. Macam mana nak bagi otak anak cepat faham sesuatu. Macam mana nak bagi anak fokus sikit masa belajar.

Tak ada jalan singkat, kita kena sihatkan otak anak dulu. Sihatkan otak anak dengan banyakkan makan real food, dan kurangkan makanan tinggi proses.
KESAN OTAK ANAK YANG SIHAT
Bila otak anak sihat;

Anak mudah belajar
Anak mudah faham
Anak cepat ingat
Anak senang fokus

10 MAKANAN BANTU OTAK ANAK JADI SIHAT
10 makanan ini, kita cuba bagi anak kerap sikit. 10 makanan ini, bantu untuk otak anak sihat, Insya Allah.
1. IKAN

Ikan paling kurang tiga kali seminggu tau.
2. TELUR

Telur setiap hari pun boleh, limit 1 – 3 biji untuk anak.
3. KUNYIT

Kunyit kena letak dalam makanan anak setiap minggu. Brain booster untuk anak. Boleh jugak guna serbuk kunyit asli tanpa campuran macam ni.
4. TOMATO

Tomato kunyah macam tu je dah sedap kan. Kita yang kena start ajar anak.
5. BROKOLI

Brokoli boleh masukkan dalam masakan sayur.
6. AVOKADO

Avokado campur madu sedapp!
7. BERRIES

Berries antara makanan untuk otak anak.
8. DARK CHOCOLATE

Dark chocolate ni wajib beli! Serius sangat sedap.
9. KEKACANG

Kekacang biar jadi snacks anak. Elak jajan.
10. KUACI BIJI LABU

Kuaci biji labu. Boleh beli okay.
Kita cuba sama-sama ya. Moga terang hati anak-anak kita, sihat otak anak-anak kita, untuk belajar ilmu baru setiap hari.
Sumber: Facebook Mazliana Mazlan


10 Kali Dah Ulang-Alik Tandas, Tak Sangka Ambil 6 Makanan Ini Boleh Buat Perut Terus Lega!

Mengalami masalah penghadaman seperti sakit perut, kembung, senak dan mual merupakan masalah yang sering dielakkan ramai kerana begitu terseksa! Nak elak dari 10 kali ulang-alik tandas ini, anda memerlukan beberapa jenis makanan untuk sakit perut tersebut berkurangan.
Ada yang cakap kena minum teh pekat kalau cirit-birit dan minum susu kalau rasa senak perut, tetapi sejauh mana kebenarannya? Berikut merupakan antara 6 makanan yang anda boleh ambil sekiranya mengalami masalah ketikdakselesaan perut. Memang berkesan!

Baca juga: Hanya Dengan Minum Air Boleh Hilangkan Sakit Kepala? Macam Mustahil Tapi Ini Caranya!
6 MAKANAN UNTUK SAKIT PERUT, SENAK DAN KETIKDAKSELESAAN

1.Halia

Setiap kali anda mengalami masalah penghadaman terutamanya berkaitan perut, mual dan muntah adalah simptom biasa terjadi. Tahukah anda bahawa, halia muda berserta akarnya yang wangi adalah ubat semula jadi yang biasa digunakan untuk merawat gejala ini.
Orang ramai boleh makan halia secara mentah, dimasak, direndam dalam air panas, atau sebagai makanan tambahan. Bukan itu sahaja, kalau ibu hamil ada masalah sakit perut ketika mengalami morning sickness juga boleh ambil halia sebagai makanan sampingan.
Tinjauan 6 kajian, termasuk lebih 500 orang hamil, mendapati bahawa mengambil 1 gram halia setiap hari boleh mengurangkan 5 kali kurang loya dan muntah semasa hamil. Wah!
2.Chamomile
Chamomile merupakan sejenis tumbuhan herba yang mempunyai bunga putih kecil, adalah ubat tradisional untuk sakit perut. Ramai dalam kalangan kita membancuh chamomile kering ke dalam teh atau mengambilnya secara lisan sebagai makanan tambahan. Bukan itu sahaja, bau dan rasanya juga enak di perut dan sangat wangi.
Menurut sejarah, orang dahulu telah menggunakan chamomile untuk merawat pelbagai masalah usus, termasuk gas, senak, cirit-birit, loya dan muntah. Chamomile juga biasa digunakan dalam suplemen herba untuk melegakan senak, gas, kembung perut, dan cirit-birit, serta kolik pada bayi.
3.Peppermint/Pudina
Bagi sesetengah orang, Irritable Bowel Syndrome (IBS), menyebabkan sakit perut yang melampau. IBS adalah gangguan usus kronik yang boleh menyebabkan sakit perut, kembung perut, sembelit, dan cirit-birit. Anda akan berasa tidak selesa sepanjang hari apabila perut mengalami masalah sebegini.
Walaupun IBS boleh menjadi sukar untuk diurus, kajian menunjukkan bahawa pudina boleh membantu mengurangkan gejala yang tidak selesa ini. Apa yang anda boleh lakukan adalah letakkan sedikit daun pudina ke dalam teh panas atau ambil kapsul minyak pudina setiap hari selama sekurang-kurangnya dua minggu boleh mengurangkan sakit perut, gas dan cirit-birit dengan ketara pada orang dewasa dengan IBS.
4.Flaxseed/ Biji Rami
Apa itu flaxseed? Flaxsedd atau biji rami ialah biji kecil berserat yang boleh membantu mengawal pergerakan usus dan melegakan sembelit dan sakit perut.
Makan biji rami yang dikisar dan minyak biji rami boleh membantu mengawal pergerakan usus dan melegakan sembelit pada manusia. Kalau tidak pasti di mana anda boleh dapatkan biji rami ini, pergi sahaja ke kedai herba dan simpan di rumah untuk digunakan apabila perlu.
5.Buah betik
Ini merupakan antara makanan yang paling popular apabila anda mengalami masalah sakit perut sama ada sembelit atau cirit birit. Betik, juga dikenali sebagai pawpaw, adalah buah tropika yang manis dan mempunyai isi berwarna oren yang digunakan sesetengah pihak sebagai ubat semula jadi untuk senak perut.
Betik mengandungi papain, enzim yang kuat yang dapat memecahkan protein dalam makanan yang anda makan, menjadikannya lebih mudah untuk dihadam dan diserap. Satu kajian mendapati bahawa dengan kerap mengambil betik dapat mengurangkan sembelit dan kembung perut pada orang dewasa.
6. Makanan tinggi pro-biotik
Semestinya, makanan yang kaya dengan kandungan pro-biotik adalah sangat bagus untuk sistem penghadaman. Malah kalau anda mendapatkan ubat di farmasi jika mengalami masalah perut pun, ahli farmasi akan memberikan ubat yang megandungi pro-biotik.
Makanan yang kaya dengan probiotik mempunyai bakteria yang baik untuk usus anda dan boleh membantu membetulkan ketidakseimbangan ini dan mengurangkan gejala gas, kembung perut atau pembuangan air besar yang tidak teratur. Antara makanan yang boleh diambil:
-Yogurt: Beberapa kajian telah menunjukkan bahawa makan yogurt yang mengandungi kultur bakteria hidup dan aktif boleh melegakan kedua-dua sembelit dan cirit-birit
-Buttermilk: Buttermilk boleh membantu mengurangkan cirit-birit yang berkaitan dengan antibiotik dan juga boleh membantu melegakan sembelit
Makanan lain yang mengandungi probiotik termasuk miso, natto, tempe, kimchi, dan kombucha, tetapi lebih banyak kajian diperlukan untuk menentukan cara ia mempengaruhi kesihatan usus.

*Jadi, kalau sudah buntu cara tentang bagaimana untuk anda hentikan rasa ingin ke tandas 10 kali sehari atau perut kembung, boleh ambil 6 jenis makanan di atas. Barulah lega rasa perut tak meronta-ronta.
Sumber: Healthline


Tak Payah Susah-Susah Teran Bila Buang Air Besar Kalau Ambil 7 Makanan Ini, Fuh… Lega!

“Aduh, setiap kali buang air besar mesti sampai lenguh dan berpeluh-peluh. Ada tak makanan untuk sembelit ni eh?”
Terseksanya jiwa dan raga apabila setiap kali ingin membuang air besar memakan masa berjam-jam untuk selesai kerana mengalami sembelit. Bukan sahaja letih, malah selalu sembelit ini juga merisaukan kerana mungkin terjadinya luka pada dubur. Sakit!

Jadi, apa kata anda cuba makan makanan yang disenaraikan oleh doktor ini supaya proses ‘melepaskan hajat’ tidak mengambil masa yang lama lagi. Lega!
Baca juga: Ingatkan Bau Sampah Rupanya Bau Kentut Sendiri! Mesti Sebab Makan 15 Makanan Ini…

MAKANAN UNTUK SEMBELIT, TAK PAYAH TERAN-TERAN!

Semua orang pasti pernah merasai dan mengalami pengalaman sukar untuk membuang air besar kerana sembelit kan? Bagaimana masalah sembelit boleh berlaku?
Untuk pengetahuan anda semua, sembelit merupakan kondisi di mana individu itu sukar untuk berak meskipun rasa sakit perut akibat keadaan najis yang mungkin sudah terlalu lama dan keras di dalam usus. Masalah sembelit ini sering kali dikaitkan dengan risiko buasir kerana individu cenderung meneran dengan lebih kuat ketika membuang air besar lantas membawa kepada tekanan di kawasan tersebut.
1. Air kosong/cecair lain
Pertama dan paling penting, ada sebab kenapa ramai pakar menyarankan untuk minum air kosong sekitar 8 gelas dalam sehari. Ini demi mengelakkan masalah dehidrasi yang juga merupakan punca utama sembelit. Cecair lain dalam bentuk jus, soda atau macam-macam lagi minuman lain turut mampu mengelakkan anda daripada dehidrasi.
2. Pelbagai jenis buah-buahan
Selain minuman sebagai sumber air, anda juga mungkin memerlukan makanan untuk sembelit yang tinggi serat. Contoh yang paling bagus adalah variasi jenis buah-buahan sama ada dari jenis tempatan atau tidak.
Tidak hanya sarat dengan serat, pelbagai jenis vitamin dan mineral juga tinggi di dalam contoh buah seperti di bawah:
– Pisang
– Betik
– Mangga
– Tembikai
– Anggur
– Avokado
– Epal
– Pir
– Prun
– Kiwi
3. Aneka sayuran dan bijian
Buah juga bukan satu-satunya kategori makanan daripada tumbuhan yang perlu anda pertimbangkan. Ini kerana sayuran seperti brokoli dan bayam serta bijian selasih dan chia juga baik untuk masalah sukar berak.
4. Bijirin daripada gandum
Merupakan sumber karbohidrat yang utama, ramai orang tidak tahu jika bijirin juga amat kaya dengan serat sekali gus menjadikan ia sebagai salah satu senarai makanan untuk sembelit yang berkesan. Antara contoh bijirin yang paling sihat adalah oat kerana secawan oat 30 gram mungkin mengandungi sekitar 4.8 gram serat lantas akan membantu melancarkan dan melegakan sebarang masalah dalam usus.
5. Kekacang
Ramai orang juga mungkin belum tahu bahawa kebanyakan jenis kekacang tinggi dengan serat boleh larut dan tidak larut di mana kedua-duanya mampu membantu mencegah sembelit dengan cara yang berbeza. Serat larut menyerap air dan membentuk konsistensi seperti gel untuk melembutkan najis sekali gus mudah dibuang, manakala yang tidak larut akan membantu melancarkan proses pencernaan dan penghadaman.
6. Produk tenusu untuk sembelit
Produk tenusu adalah antara makanan yang tinggi dengan serat dan mampu melancarkan lagi perjalanan najis di dalam usus. Kesannya, ia mungkin dapat membantu individu mencegah dan merawat sembelit.
7. Makanan yang telah difermentasi
Akhir sekali, makanan tinggi serat untuk sembelit juga mungkin harus merangkumi pelbagai jenis makanan yang telah difermentasi, contoh popular tempe, tapai, kimchi serta macam-macam jenis lain.
Alasannya, kebanyakan makanan ini telah bercampur dan berada di dalam lingkungan yang sama dengan banyak jenis bakteria sihat. Kesannya, bakteria ini mampu menyihatkan organ perut individu.

*Tak berpeluh-peluh dah setiap kali buang air besar tu ye..
Sumber: Dr.Samhan


Tak Perlu Guna Pelincir, Ini Cara Natural Atasi Masalah Vagina Kering!

Kebiasaannya kondisi vagina kering akan dirasai apabila seseorang wanita itu memasuki fasa menopaus. Namun, anda tidak perlu berasa bimbang kerana terdapat beberapa makanan untuk vagina kering yang boleh diambil.
Vagina kering terjadi seiring pertambahan usia yang disebabkan oleh kesan penurunan kadar estrogen, progesteron dan testosteron sepanjang alami menopaus. Justeru itu, bagi menambah pelincir natural pada vagina kering anda mari lihat senarai makanan di bawah!

Baca juga: Tak Sangka Vagina Pun Ada Banyak Jenis! Ini 9 Bentuk Miss V Anda, Cek Sini!
MAKANAN UNTUK VAGINA KERING

1. MAKANAN KAYA PROBIOTIK
Probiotik adalah mikroorganisma hidup (bakteria) yang memberikan pelbagai manfaat kesihatan dan terbukti meningkatkan kesihatan vagina.

Pada vagina terdapat mikroorganisma bernama Lactobacillus probiotik yang berfungsi melindungi mikroorganisma lain yang dapat menyebabkan jangkitan vagina seperti bakteria vaginosis (BV), jangkitan seksual dan jangkitan kulat. Oleh itu, anda boleh mengambil beberapa makanan yang kaya probiotik seperti:

Yogurt
Kubis
Kimchi
Jeruk
Tempe (produk soya)
Kombucha

Selain dapat membantu menghasilkan bakteria baik, makanan probiotik juga mampu menghasilkan antibakteria yang membunuh atau menghentikan pertumbuhan bakteria lain.
2. KEKACANG
Kekacang juga mampu mengatasi masalah vagina kering. Kacang dipercayai kaya asid lemak penting dan nutrisi penting yang diperlukan oleh tubuh.
Asid lemak dalam kacang diperlukan untuk membantu penghasilan produksi pelinciran vagina. Beberapa jenis kacang disarankan untuk diambil dalam mengatasi vagina kering adalah:

Pistachio
Walnut
Almond
Kacang pea

3. BIJIRIN PENUH
Makanan yang selanjutnya adalah bijirin penuh. Biji-bijian dianggap sebagai makanan yang memiliki indeks glisemik rendah. Makanan indeks glisemik rendah mengeluarkan glukosa secara perlahan, yang dapat membantu menjaga kestabilan gula darah.
Sehingga ia dapat membantu menjaga kesihatan vagina. Jenis biji-bijian seperti di bawah ini sangat disyorkan.

Oatmeal
Quinoa
Barley

4. MAKANAN BERSERAT TINGGI

Selain itu, makanan berserat tinggi juga boleh membantu mengatasi masalah vagina kering. Makan makanan berserat tinggi dapat menyokong pertumbuhan bakteria Lactobacillus di vagina, yang membuatkan bakteria berbahaya tetap terkawal.
Makanan serat tinggi yang boleh diambil adalah:

Keledek yang dimasak
Berry
Roti gandum
Nasi merah
Quinoa

5. MAKANAN DENGAN VITAMIN D
Mengutip dari Journal of Menopausal Medicine, vitamin D dapat mengurangi kekeringan vagina, mengimbangkan tahap pH di vagina. Selain itu, vitamin D juga dipercayai mampu meningkatkan pertumbuhan dan kepelbagaian sel di lapisan dalam vagina pada wanita menopaus.
Beberapa jenis makanan dengan vitamin D yang disarankan adalah:

Salmon yang dimasak
Ikan trout
Sardin
Telur
Susu yang diperkaya dengan vitamin D
Keju cheddar

Namun, perlu diperhatikan terlalu banyak vitamin D dapat meningkatkan penyerapan kalsium dan menyebabkan hiperkalsemia atau kalsium darah tinggi. Jadi, lebih baik dapatkan konsultasi dengan pakar perubatan terlebih dahulu.
6. EPAL
Beberapa penyelidikan menunjukkan bahawa epal dapat menyokong fungsi seksual yang sihat. Bahkan terdapat kajian yang menyatakan bahawa satu epal sehari dapat meningkatan pelinciran vagina dan mengalami kepuasan seksual yang lebih tinggi.
Anda boleh mengambil epal sebagai makanan untuk vagina kering dengan pelbagai cara, seperti:

Tambahkan epal ke oatmeal, yogurt, smoothie atau salad.
Celupkan hirisan epal ke dalam mentega kacang.
Panggang epal untuk pencuci mulut rendah gula.

Maka, itu sahaja beberapa perkongsian mengenai makanan untuk vagina kering yang boleh anda ambil. Namun, jika anda berasa khuatir dengan keadaan vagina ada baiknya segera berkonsultasi dengan doktor.
Sumber: Orami


5 Makanan ‘Magic’ Bantu Si Kecil Tidur Awal & Lebih Lena. Tak Pening Lagi!

“Peningnya si kecil ni asyik terjaga malam je… Nak kata demam, tak juga. Apa nak buat supaya dia boleh tidur lena ya?”
Ada banyak sebab yang memungkinkan seorang anak kecil susah tidur malam. Mungkin ada yang nak tumbuh gigi, takut gelap, terlebih tidur siang, atau saja nak ‘tahan mata’.

Salah satu cara yang boleh diusahakan untuk membantu anak kecil tidur lebih lena adalah dengan memberikan makanan tertentu yang mempunyai kesan sedatif atau mengantuk. Makanan ini memproduksikan bahan kimia yang digelar tryptophan – sejenis amino asid yang mensintesiskan protein. Tryptophan juga merembeskan serotonin yang memacu penghasilan melatonin yang turut dikenali sebagai ‘hormon tidur’.

Menurut The Baby Sleep Site, pengambilan makanan yang mengandungi tryptophan akan lebih berkesan jika diambil bersama makanan yang mengandungi karbohidrat kompleks. Ini kerana karbohidrat membantu pembebasan insulin dan membolehkan tryptophan sampai ke otak dan menyebabkan rasa mengantuk. Ia boleh disediakan sebagai makan malam atau snek ketika hampir masuk tidur.

Berikut adalah senarai makanan yang mengandungi kandungan tryptophan yang tinggi sekaligus membantu anak anda mendapatkan tidur malam yang lebih berkualiti.
5 Makanan Yang Dapat Membantu Si Kecil Tidur Lebih Lena
1. Produk Tenusu
Produk tenusu seperti susu, keju, dan yogurt adalah antara sumber tryptophan yang terbaik. Selain itu, ia juga mengandungi kalsium yang membantu tubuh memproses tryptophan dan memproduksikan melatonin.
Meminum segelas susu atau sedikit keju satu jam sebelum waktu tidur dapat membantu anak kecil lebih relaks dan tidur lena pada waktu malam.

2. Pisang
Pisang adalah antara snek yang mudah dinikmati sebelum masuk waktu tidur. Sebuah kajian Universiti Washington melaporkan bahawa pisang mengandungi melatonin dan serotonin, di mana kedua-dua bahan ini membantu meregulasikan kitaran tidur seseorang. Magnesium dan kalsium yang terkandung di dalamnya dapat membantu menenangkan otot.
Untuk kesan yang lebih memberangsangkan, kisarkan sebiji pisang bersama segelas susu untuk membuat smoothie. Kalsium dan tryptophan di dalam susu mampu meningkatkan lagi kesan sedatif daripada melatonin dan serotonin.
Pisang amat baik untuk kesihatan
3. Oatmeal
Menurut Journal of Experimental Botany, makanan yang selalunya disediakan pada waktu sarapan ini sebenarnya mengandungi konsentrasi melatonin yang sangat tinggi.
Oleh itu, minuman oat sesuai diberikan kepada si kecil agar rasa kenyang tersebut membantu tidur mereka lebih nyenyak dan tidak kerap terjaga di tengah malam.
Foto Kredit: Food NDTV
4. Sandwich
Sandwich adalah antara menu lengkap yang paling mudah disediakan sebagai snek ringan sebelum tidur.
Sebagai cadangan penyediaan, hidangkan roti bijian penuh dengan telur, sedikit keju dan sayuran hijau. Ketiga-tiga bahan ini adalah kombinasi yang baik kerana masing-masing mempunyai peranan tertentu.
Sumber protein dalam telur mampu mencegah asid refluks dan membuatkan perut berasa selesa. Seperti yang dinyatakan di atas, keju dan sayuran hijau pula mengandungi kandungan tryptophan yang tinggi.
Foto Kredit: pinterest.com
5. Biskut & Susu
Sumber karbohidrat kompleks dalam makanan bijian penuh seperti roti, pretzel, pasta, dan biskut adalalah antara jenis makanan yang memproduksikan insulin yang turut memudahkan seseorang mendapatkan tidur tidur berkualiti.
Antara pilihan yang pasti disukai si kecil adalah biskut oatmeal kurang gula bersama segelas susu.
Foto Kredit: o.canada.com
Jika Anak Masih Susah Tidur…
Dalam menyediakan makanan atau snek untuk si kecil, pastikan ianya tidak terlalu berat kerana terlalu banyak makan sebelum tidur boleh mengganggu pencernaan anak dan sekaligus membuatkannya terjaga di tengah malam.
Walau apapun, praktikkan juga rutin tidur yang baik selain memberi alternatif pilihan makanan ini. Mudah-mudahan dengan idea ini, si kecil lebih mudah tidur pada waktu yang ditetapkan dan tidak lagi berjaga malam!


“Makanlah Pil Minda Apa Pun, Mana Boleh Ubah Anak Jadi Pandai”- Doktor

“Dengan makan pil ni boleh buat anak puan jadi bijak dan rajin solat. Kena cuba”
Pelik juga kadang-kadang apabila ada sesetengah pihak yang mengatakan bahawa dengan makan sesetengah jenis pil boleh mengubah minda dan perlakuan anak-anak. Mungkin benar apabila sesetengah vitamin yang dapat membantu untuk merangsang minda mereka tetapi kita tidak boleh terlampau bergantung terhadap pengambilan pil sahaja kan? Jangan sampai terpedaya dengan produk, ikuti ulasan dari ibu yang juga seorang doktor tentang isu ‘pil minda’ ini.

PIL BAGI ANAK JADI MALAIKAT?
Cikgu-cikgu, saya sebagai mama nak minta tolong. Walaupun cikgu-cikgu di sekolah anak-anak saya tak jual produk nak bagi budak jadi malaikat, saya harap sangat cikgu-cikgu lain jangan lah tergolong dalam bani pil macam ni. Atau pun jangan benarkan bani suplemen minda ni jejakkan kaki pun ke sekolah.

Kebanyakan cikgu-cikgu yang saya kenal dan rapat tidak begini. Mereka pentingkan etika. Tapi kerana ada segelintir yang tamak haloba, habis terpalit nama cikgu-cikgu yang profesional.

Mama macam saya menghantar anak ke sekolah dengan harapan cikgu-cikgu bantu saya mendidik dan mengajar anak-anak saya bab pelajaran. Saya ni walaupun kerja profesional, tapi kalau tengok silibus anak-anak, saya pun boleh menangis. Memang mencabar betul tahap kehendak sistem pendidikan sekarang. Hanya cikgu-cikgu saja yang boleh tunjuk ajar yang betul supaya anak-anak saya mendapat ilmu seperti yang sepatutnya dan menjawab peperiksaan dengan baik.
Cikgu-cikgu, bukan semua mama mampu nak keluarkan duit nak beli produk macam ni. Mahal tu cikgu. Memang lah cikgu tak paksa, tapi kalau dah namanya yang menjual tu cikgu, mama mana-mana pun akan senang terpengaruh dan terpedaya.

Sedangkan jauh di sudut hati, cikgu-cikgu sendiri mengetahui yang tiada kejayaan itu datang bergolek, atau terbang melayang kalau tidak diiringi dengan usaha yang tidak mengenal jemu dan penat, sokongan dari mama dan papa itu, dan doa kepada Allah SWT. Saya seperti mama lain pun, mengharapkan cikgu-cikgu lah sumber rujukan anak-anak untuk mencapai kejayaan dalam bidang akademik.
PRODUK SEBEGINI MANA BOLEH MENGUBAH MINDA ANAK-ANAK…
Saya minta maaf dari lubuk jiwa saya yang paling dalam. Saya sedar akan kekurangan dan kelemahan saya sebagai mama dalam membentuk sahsiah anak-anak sendiri sehinggakan cikgu-cikgu terpaksa menyuruh anak-anak saya mengambil pil minda ni. Alasan cikgu-cikgu, supaya anak-anak saya jadi lebih baik kelakuannya dan perangainya. Tapi cikgu-cikgu mesti menyedari yang produk yang begini mana mungkin boleh mengubah anak-anak saya menjadi taat dan patuh. Tak mungkin. Nak memperbaikinya mesti datang dari kita sama-sama untuk membimbing mereka.

Cikgu-cikgu, apa juga bahan yang ada dalam suplemen tu takkan sama dengan makanan yang saya sediakan untuk anak-anak. KKM dah siapkan garis panduan untuk pemakanan sihat dengan menggunakan makanan sebenar. Allah dah kurniakan gigi, mulut, lelangit, lidah semua tu untuk manusia menggigit dan mengunyah makanan. Bukan setakat telan terus untuk khasiat macam pesakit yang lumpuh. Itu namanya kufur nikmat tu ya cikgu-cikgu.
Duit dalam poket mama lain mungkin tak setebal mana. Duit belanja dapur cukup-cukup nak bagi makan pada anak-anak yang ada. Kalau cikgu-cikgu nak mama tu belikan produk konon magik ni, manalah nak korek duit lagi. Baik mama tu dapatkan makanan sebenar, satu keluarga boleh hadapnya.

Cikgu-cikgu tolonglah saya dan mama-mama lain di luar sana dengan bersama-sama membentuk anak-anak kami menjadi insan. Bukan senang nak memanusiakan manusia. Anak-anak ini amanah Allah SWT dan saya tak mampu nak tunaikan tanggungjawab ni seorang. Cikgu-cikgulah tempat kami meminta bantuan. Tapi yang nyata, cikgu-cikgu ya, produk begini memang layaknya ke tong sampah saja. Bukan ke mulut anak-anak kami.
Terima kasih cikgu-cikgu.
*Dr. Rusyainie Ramli, Mama yang tidak mungkin akan sempurna.
Sumber: Dr. Rusyainie Ramli


Aplikasi MakcikTravels.Com Sediakan Khidmat ‘Peneman’ Buat Wanita Supaya Lebih Selamat!

Sejak kebelakangan ini, banyak kes yang sering kita dengar di berita utama yang melibatkan kes keselamatan wanita. Walapun banyak syarikat yang menawarkan servis perkhidmatan pengangkutan tidak kira dari jarak yang dekat atau jauh, tahap keselamatan kaum wanita masih berada pada paras yang membimbangkan.
Oleh itu, ada dalam kalangan wanita muda dan juga yang berumur mengambil inisiatif untuk menceburkan diri dalam bidang yang dimonopoli oleh kaum lelaki iaitu menjadi pemandu servis pengangkutan. Hal ini supaya para wanita yang menggunakan servis ini lebih selesa dan terjamin keselamatan untuk bergerak. Nak tahu apakah servis terbaharu untuk wanita ini? Jom kita tengok apa yang menarik.

APA YANG MAKCIKTRAVELS BOLEH BUAT?

Viral juga di laman media sosial dimana seorang makcik mengambil keputusan untuk menjadi pemandu Grab iaitu servis pengangkutan jarak dekat dan jauh. Jadi, ini mencetuskan idea kaum wanita untuk mewujudkan satu aplikasi yang akan dimonopoli oleh golongan makcik, menawarkan servis ‘peneman’ buat kaum wanita.

Walaupun servis aplikasi ini masih baharu dan kurang mendapat perhatian, MakcikTravels.com pasti akan menjadi buah mulut orang ramai kerana keberkesanan servis yang ditawarkan.

Diasaskan oleh seorang wanita juga, Dr Sazlina Kay mengambil langkah ini supaya keselamatan dan keselasaan wanita terjamin tidak kira dimana jua.

PERKHIDMATAN PENEMAN WANITA!
Bukan sahaja menawarakan khidmat pengangkutan, aplikasi ini juga dapat menawarkan servis peneman kepada wanita seperti peneman untuk melakukan check-up di klinik. Kalau anda nak servis peneman ketika travel pun boleh. Memang menarik!

Bukan itu sahaja, servis MakcikTravels ini juga merangkumi servis menyusun atur aktiviti percutian dan umrah anda juga.

*Buat anda yang memerlukan pertolongan dan peneman di saat bersendirian, apa kata cuba aplikasi yang khusus untuk wanita sahaja.
Sumber : MakcikTravels.com, sitisarahnr


‘Make Over’ Kerusi Kayu Lama Jadi Baru, Tampak Lebih Mahal & Eksklusif!

Kerusi kayu yang hanya menggunakan kusyen adalah salah satu trend pada zaman dahulu. Menggunakan kusyen untuk membuat kubu pada zaman kanak kanak adalah salah satu kenangan yang tidak boleh dilupakan oleh semua orang. Juga yang menarik perhatian adalah alas kusyen yang digunakan boleh ditukar mengikut citarasa sendiri. Walaubagaimanapun, kerusi kayu ini telah ditelan zaman apabila munculnya sofa-sofa moden pada zaman sekarang yang menjadi pilihan utama orang ramai.
Tetapi apa yang menarik, pengguna laman Facebook, Fithry Anaqi telah berkongsi cara dia mengubah kerusi kayu usang kepada sesuatu yang sangat elegan dan eksklusif. Penambahbaikan dari segi warna dan kusyen yang digunakan menjadikan kerusi itu kelihatan sangat lain dan nampak seolah dibeli dengan harga yang mahal.

Repair Yang Mana Dah Longgar

Menurut Fithry, pengubahsuaian kerusi itu dimulakan dengan mengetatkan kayu-kayu yang mana sudah longgar pada kerusi tersebut. Ini juga bagi memastikan kerusi itu berada dalam keadaan yang kukuh. Tambahan pula kerusi kayu tersebut dibelinya dari kedai perabot terpakai dan disebabkan itu kerusi tersebut perlu diselenggara dengan teliti.

Proses Buang Cat

Proses seterusnya adalah menanggalkan cat lama pada kerusi tersebut agar memudahkan untuk kerusi itu dicat dengan cat baru dan memastikan cat baru itu tahan lebih lama. Tetapi sebelum membuang cat lama, kerusi perlulah diasingkan mengikut bahagian agar mudah untuk proses membuang cat lama itu diteruskan.
Selepas Cat, Pasang Aksesori Yang Diinginkan

Setelah selesai mengecat semula kerusi tersebut, proses penambahan aksesori pula dilakukan bagi menaikkan lagi rupa bentuk kerusi itu dan memberi impak yang berlainan. Aksesori boleh dilakukan mengikut citarasa sendiri. Fithry telah memilih warna rona keemasan bagi cat baru untuk kerusi tersebut bagi kelihatan lebih mahal dan elegan.

Selepas cat dan aksesori selesai dilakukan, tiba masa untuk meletakkan kusyen baharu yang ditempah mengikut kesesuaian dan ukuran kerusi tersebut. Pemilihan warna dan corak juga memainkan peranan penting bagi menyerlahkan lagi kerusi. Kusyen yang dipilih mempunyai kemasan butang dan membuatkan ianya kelihatan lebih moden.
Hasil Setelah Selesai Semua Proses

Sumber : Fithry Anaqi


Makin Dibunuh, Makin Banyak Semut. Rupanya Inilah Punca Sebenar…

“Makin bunuh semut, makin banyak pula semut datang. Kenapa ni…”
Situasi di atas mesti pernah terjadi kan? Bunuh semut tanpa menggunakan sebarang bahan semburan tetapi esoknya makin banyak pula semut datang. Habis semua makanan dikerumuninya. Alamak!

Bagi yang tidak tahu, semut sebenarnya berkomunikasi melalui bau. Jadi, macam mana nak elakkan semut banyak di rumah? Ikuti perkongsian cara halau semut oleh pakar kimia di bawah.
Baca juga: Guna Semburan Air Tembakau Untuk Elak Serangan Serangga, Semua Mati!

CARA HALAU SEMUT KENA GUNA TEKNIK INI, MUDAH JE

Ingat, bau ialah bahan kimia yang meruap. Semut akan membebaskan bahan kimia meruap yang berbeza untuk menghantar isyarat.
Antara bahan kimia yang paling kuat baunya akan digunakan sebagai amaran dan mampu dikesan dari jarak jauh oleh semut-semut lain ialah pheromone. Apabila semut mengesan bau pheromone, mereka akan segera bertindak.
Sekiranya semut-semut ini mati (dilenyek atau terkena renjatan elektrik), maka banyaklah bahan kimia pheromone yang terbebas.
Ini akan menarik perhatian lagi banyak semut berdekatan untuk datang menghurung tempat kejadian. Maka jangan hairan jika kotak suis elektrik dipenuhi dengan semut mati.
Oleh kerana punca tarikan semut adalah bau, maka kita boleh mengurangkan/menutup bau bahan kimia meruap pheromone daripada sampai kepada semut-semut lain.
Contoh dengan menyembur dengan bahan meruap yang lebih kuat baunya seperti cuka, minyak angin, minyak wangi atau sembur dengan racun serangga.
Sumber: Facebook Dr Fatimah Salim


Makin Ditengking Makin Agresif, Ini Rupanya Kesan Asyik Marah Anak

Setiap ibu bapa pastinya mahukan yang terbaik buat anak anak mereka. Asuhan diberi sejak mereka kecil lagi. Bak kata pepatah, lentur buluh biarlah dari rebungnya. Malah tunjuk ajar yang diberi juga perlulah selari dengan perkembangan anak. Walaubagaimanapun, kerenah anak anak kecil tidak sama, ada yang degil dan ada juga yang dengar kata. Bagi anak kecil yang degil, ibu bapa sering mengambil inisiatif untuk menengking ketika memarahi anak anda, ini kerana mereka merasakan anak akan lebih takut jika sebegitu.
Tetapi anda perlu tahu bahawa dengan menengking anak ini, ianya mengundang bahaya kepada anak anda sendiri. Pasti anda tertanya tanya bagaimana ianya memberi kesan kepada anak, Dr Taufiq Razif melalui laman Facebooknya telah berkongsi kesan yang akan terjadi dari cara menengking anak.

Bahaya Tengking Anak

Bila kita tengking anak kita, bahagian otak anak kita yang bernama Amygdala tu akan aktif. Amygdala pula akan aktifkan Hypothalamus. Hypothalamus pula akan aktifkan kalenjar Pituitari. Kalenjar ini akan aktifkan 3 hormon stress dalam badan anak kita iaitu hormon cortisol , adrenaline dan noradrenaline. Hormon cortisol ni nanti akan buatkan otak anak kita kehilangan neuron di bahagian Pre-Frontal Cortex tu.

Padahal bahagian Pre-Frontral Cortex tu kena berkembang sempurna, baru anak jadi mudah dengar cakap. Tu yang kita makin tengking anak kita, dia makin jadi agresif dan susah dengar cakap. Makin kita tengking anak kita, makin aktif amygdala otak kita sebab ianya akan aktif bila kita makin emosi. Macam otak anak kita juga, bila amydala otak kita aktif maka ia akan aktif Hypothalamus dan Hypothalamus ni akan aktifkan kalenjar Pituitari.
Kesan Jika Hormon Aktif

Kalenjar ini pula akan aktifkan 3 hormon stress dalam badan kita iaitu hormon cortisol, adrenaline dan noradrenaline. Efek hormon stress ni pada badan kalau ianya selalu sangat aktif :
– lebih berisiko kena penyakit jantung
– lebih mudah kena depression dan anxiety
– kacau sistem pencernaan kita
– kacau tidur kita
– badan makin cepat gemuk
– lebih cepat lupa
– mudah sakit kepala dan migrain
Aduh. Jadi tak baik la tengking anak ni? Memang tak lah. Sebab efeknya bukan cuma pada anak tapi melarat sampai kepada tukang tengking anak tu juga. Sebab tu saya selalu ajar ilmu ni pada isteri saya ‘bila rasa nak marah melampau tolong Time Out diri sendiri dulu’. Cari masa untuk PAUSE sebentar. Bagi masa untuk bagi fikiran rasional tu kembali kuasai diri sebab kalau kita tegur anak masa kita tengah marah melampau, masa tu yang kawal diri kita bukan fikiran rasional tetapi yang kuasai diri kita pada masa tu adalah fikiran emosional’ Seram dah nak tengking anak
p/s : Itulah kenapa pentingnya belajar ilmu parenting bersama pasangan masing masing.
Sumber : Taufiq Razif